ABŞ-da kilsəyə silahlı hücum nəticəsində 26 nəfər ölüb, 20-yə yaxını yaralanıb » LiVe.Az - Oxuyun ki, xəbəriniz olsun! Son xəbər\nABŞ-da kilsəyə silahlı hücum nəticəsində 26 nəfər ölüb, 20-yə yaxını yaralanıb\nABŞ-ın Texas ştatında qətliam törədənin şəxsiyyəti müəyyənləşdirilib.\nBu barədə CBS telekanalı polisdəki mənbələrə istinadən xəbər verib.\nMəlumata əsasən, baptist kilsəsinə daxil olaraq atəş açan 26 yaşlı Texas ştatı sakini Devin Patrik Kelli olub. Onun 2010-2014-cü illərdə ABŞ Silahlı Qüvvələrində hərbi xidmətdə olduğu, 2014-cü ilin mayında hərbi tribunalın qərarı ilə ordudan xaric edildiyi bildirilir.\nHazırda cinayətin motivləri müəyyənləşdirilir. Hüquq-mühafizə orqanları hadisəni terror aktı kimi qiymətləndirmir. Son məlumatlara görə, ABŞ-ın Sazerlend-Sprinqs şəhərində açılan atəş nəticəsində 26 nəfər ölüb.\nABŞ-ın Texas ştatında kilsəyə silahlı hücum nəticəsində 26 nəfər ölüb, 20-yə yaxını yaralanıb.\nAPA-nın məlumatına görə, 26 yaşlı Devin Kelli Sazerlend-Sprinqs şəhərində kilsəyə daxil olaraq avtomat silahdan orada olan insanlara atəş açıb. Ölənlər 5 yaşdan 72 yaşadək olan şəhər sakinləridir.\nDaha sonra kilsədən çıxan D.Kelli və üzərində silah olan yerli sakin arasında atışma baş verib. Cinayətkar silahını yerə ataraq avtomobillə hadisə yerindən uzaqlaşıb. Bir müddət sonra onun meyiti sahibi olduğu maşında aşkarlanıb. Onun atışma nəticəsində aldığı yaradan keçindiyi və yaxud intihar etdiyi güman edilir.\nQatilin avtomobilində xeyli sayda odlu silah tapılıb. Məlumata görə, Texas ştatının Nyu-Braunsfeld şəhər sakini Devin Kelli 2010-2014-cü illərdə ABŞ Silahlı Qüvvələrində hərbi xidmətdə olub, 2014-cü ilin mayında hərbi tribunalın qərarı ilə ordudan xaric edilib. Hüquq-mühafizə orqanları hadisəni terror aktı kimi qiymətləndirmir.Cinayətin motivləri müəyyənləşdirilir.\nQeyd edək ki, oktyabrın 1-də Texas ştatının Las-Veqas şəhərində 63 yaşlı Stiven Paddok musiqi festivalının iştirakçılarını atəşə tutub, nəticədə 58 nəfər ölüb, 500-dən çoxu yaralanıb.\nABŞ-ın Sazerlend-Sprinqs şəhərində (Texas ştatı) naməlum şəxsin baptist kilsəsinə daxil olaraq atəş açması nəticəsində azı 20 nəfər ölüb.\nBu barədə ABC telekanalı polisdəki mənbələrə istinadən məlumat verib.\nİnsident nəticəsində təxminən 30 nəfərin yaralandığı bildirilir.\nAtəşi açan şəxs polis tərəfindən zərərsizləşdirilib.\nCNN telekanalının məlumatına görə, hadisə yerinə polis və Federal Təhqiqatlar Bürosunun əməkdaşları cəlb edilib. Yaralılar helikopterlərlə xəstəxanalara çatdırılır.\nDünya bölməsinin xəbərləri\nRusiyada tatar dilinə dövlət dili statusu verilməsi təklif olunub\n11 дек, 13:09\nRza Zərrab və qohumlarının əmlakı müsadirə ediləcək\n02 дек, 09:03\nTramp Tillersonun istefası ilə bağlı xəbərlərə aydınlıq gətirib\n02 дек, 09:02\nBatumidə hoteldə baş verən yanğın söndürülüb, 11 nəfər ölüb, 21 nəfər xəsarət alıb\n25 ноя, 10:22\nTbilisidə antiterror əməliyyatı davam etdirilir, atışma və partlayış səsləri eşidilir\n22 ноя, 08:25\nZimbabve prezidenti xalqa müraciətində istefa barədə danışmayıb\nİranda zəlzələ nəticəsində ölənlərin sayı 400 nəfəri keçib\n13 ноя, 19:07\nRusiyanın İjevsk şəhərində yaşayış binası uçub, ölənlər var\n09 ноя, 22:12\nPutin Rusiyanın XXI əsr üçün prioritetini açıqlayıb\n09 ноя, 11:26


Əsas Xəbərlər Marcom Xəbərləri Marcom Şirkəti Vero Translation Ilə Əməkdaşlıq Edəcək\nAzərbaycanda bazar iştirakçıları üçün daima yeni marketinq xidmətləri təqdim edən Marcom Marketinq və Kommunikasiyalar şirkəti VERO Translation ilə strateji tərəfdaş oldu.\nƏməkdaşlıqla bağlı fikirlərini bildirən Marcom şirkətinin icraçı direktoru Ceyhun Fərzəliyev bu işin onlar üçün unikal bir marketinq addımı olacağını söylədi. “Bizim üçün tərcümə sahəsində fəaliyyət göstərən şirkətin imicini formalaşdırmaq, satışlarını artırmaq istiqamətində həll yolları təqdim etmək olduqca maraqlıdır. Biz artıq komanda olaraq bazarda eyni sektorda fəaliyyət göstərən digər şirkətlərin boşluqlarını araşdırmışıq. Bu bizə VERO-nun marketinq strategiyasında hansı addımları atacağımızı müəyyən etməyə imkan verəcək. Artıq şirkətin yenilənmiş veb platformasını istifadəyə vermişik. Növbəti mərhələdə bu veb platformanın həm google SEO, həm də kontent baxımından inkişaf etdirilməsi üzərində çalışacağıq. Hal-hazırda VERO şirkəti ilə birlikdə Marcom-un yeni istifadəyə veriləcək saytının mətnlərinin redaktə və tərcümələri üzərində işləyirik. Qarşımızda uzun və maraqlı bir yol var. İnanıram ki, bu yolun sonunda hər iki tərəfi uğur gözləyir.”


ABŞ "Zika" ilə mübarizəyə vəsait ayırır\nABŞ-da “Zika” virusuna hazırlıq gücləndirilir.\nXəstəliklərə nəzarət və mübarizə üzrə fövqəladə mərkəz hazırlıq vəziyyətinə gətirilib.\nQarşıdan “ağcaqanad fəsli” gəldiyindən Mərkəzin əməkdaşları virusun ölkə ərazisində yatılmasının qarşısını almaq üçün monitorinqlər keçirir və profilaktik tədbirlər görürlər.\nABŞ prezidenti Barack Obama fevralın 8-də CBS televiziyasına müsahibəsində bu virusla mübarizəyə 1,8 milyard dollar ayrıldığını bildirib.\nBu vəsaitin təxminən 200 milyonu vaksin hazırlanması, 400 milyonu isə epidemiyanın yayıldığı ölkələrə ayrılacaq.\nObama bildirib ki, insanlar təlaşa düşməməməlidir, çünki bu virus “Ebola” kimi öldürücü deyil və bəzən insanlar bu virusa yoluxduqlarını belə bilmirlər.\nABŞ Olimpiya Komitəsi bəyan edib ki, “Zika” virusuna yoluxmaqdan qorxan idmançılar Braziliyada keçiriləcək Yay Olimpiya Oyunlarından imtina barədə düşünə bilərlər.\nQeyd edək ki, “Zika” virusu Latın Amerikası ölkələrində peyda olub.


"Tərəziyə qoyub, öz filmlərimizi pisləməklə alınmayacaq" » Ulduzumsan.az\nTarix: 10-07-2020, 14:28\nYeni əsrə qədəm qoyduğumuz gündən cəmiyyətdə mədəniyyətimiz haqqında müxtəlif fikirlər formalaşıb. Hamı texnologiyalar dövründə ərsəyə gələn filmlərin, musiqilərin əsərlərin yetərsiz olduğunu düşünür. İnsanların gözü keçmişi axtarmağa davam edir. Yaranmış situasiyaya rəğmən yeni nəsil müasir işlər görüb, istedadlarını nümayiş etdirməyə çalışırlar. Əfsuslar olsun ki, onların yaxşıları da pislərlə bir yerdə tənqidlərə tuş gəlir. Sözün əsl mənasında “Qurunun oduna yaş da yanır”.\nMövzu ilə bağlı “Sherg.az”a danışan tanınmış aktyor, senarist Elməddin Cəfərov bildirib ki, ümumiyyətlə, sosial şəbəkədə rəy yazan istifadəçilərdə aqressiya var:\n“Məsələn, paylaşım edəndə, hətta siz bu yazını yayımlayanda belə aqressiv şərhlər gələcək. Çünki insanlar klaviatura arxasında olanda haqla, savadla, düşüncə ilə deyil, göbəkdən aşağı, zəhərli sözlərlə fikir bildirir. O ki qaldı filmlərin, serialların inkişafını futbol klubuna bənzədirəm. Bizdə səbirsizlik var, istəyirik ki, futbol klubu yarandığı gün çempionlar liqasının qalibi olsun. Bu mümkün deyil. Eləcə də kino sahəsində zaman lazımdır, formalaşmalıdır, senaristlər, aktyorlar yetişməlidir, yeni nəsillə ayaqlaşmalıdır. İndi sosial media gündəmdədir, internetdə güclü fəaliyyət göstərilir. Müxtəlif platformalarda filmlərə baxmaq olur. Bizi də həmin “Oskar” və s. mükafatlar alan kinolarla bir tərəziyə qoyurlar. Əvvəla, o serialların bir buraxılışının büdcəsi beş milyondur, amma bizdə yüz bölümü bir milyona çatmır. Yəni bunlar müqayisəlik söhbətlər deyil. Amma edirlər, səbrlə o yazılara baxıram. Məsələn, Qarabağ futbol klubunun uğurları göz qabağındadır. Amma anlayışı olmayan insan onu "Real-Madrid"lə bir tərəziyə qoyur“.\nElməddin bəy çox danışmaq istəmədiyini qeyd edərək, belə söyləyib:\n“Bilirəm, rəy bölməsində məni də qaralayacaqlar. Yeri gəlmişkən deyim ki, kütlədə mövcud olan aqressiya bəzən səbirsizlikdən yaranır. Belə hallar bizdə də, Türkiyədə də var.\nOrda ən çox tənqid olunan Cem Yılmazla Acun Ilıcalıdır. Həqiqətən iş görən adamlardır, amma onların şərəf, ləyaqətinə toxunulur, təhqir edilirlər. İstiqanlı millətik, yəqin ki, Şərqin verdiyi xüsusiyyətdir.\nOna görə bu olmamalıdır. Zaman tanımalıyıq, gözləməliyik, səbr etməliyik. Yaradıcılıqla məşğul olan adamlara ruh verməliyik, "halaldır, Azərbaycan məhsuludur" deməliyik. Kütlə bunun üzərinə getsə hər şey yaxşı olacaq. Amma tərəziyə qoyub, öz filmlərimizi pisləməklə alınmayacaq.\nNiyə xaricdən kiməsə oxşamalıyıq? Özümüz olaq, kəndimizə dəyər verək. Vallah, avropalılar özlərini qiymətləndirərək bu günlərə gəlib. Ona görə də üzərində işləmək lazımdır.\n''Xəzər''in məşhur siması 5 il polis əməkdaşı OLUBMUŞ\n"Ona görə incəsənəti, kinonu dünya ilə ayaqlaşdırmaq lazımdır"\n“Öz torpaqlarını qoyub şəhərə qaçanlar, təkər qaraldanlar…” – Afaq Bəşirqızı yenə danışdı\n“Özəl kanalların bu işdə “xidməti” var”\n"Varlı olmaq istəmirəm" – Elməddin\nBaş alıb gedən “qara yumor”un, plagiatlığın qarşısını necə almalı...\nCavanşir Quliyev oxşar mahnılar haqda: “...səviyyəsiz, təsadüfi adamlar çalışır”


Dörd ay toysuz qalan müğənnilər qan ağlayır, bəs 4 il işsiz qalan adamlar nə etsin? – Turkustan.info\n16 İyul 2020 08:28\n01 İyul 2020 12:13\nXalq artisti Faiq Ağayev ötən gün qatıldığı bir TV proqramında belə deyib: “Sonuncu dəfə yanvar ayında toy idarə etmişəm. Altı aydır ki, pul üzü görmürəm”.\nƏməkdar artist Mətanət İsgəndərli 3 ay əvvəl saytımıza bu məzmunda müsahibə vermişdi: “Əlimdə-ovcumda beş-on manat vardı. Onu da karantin dövründə imkansız ailələrə xərclədim. Üç ay sonra hardan pul tapıb çörək alacam, özüm də bilmirəm”.\nBaşqa bir Əməkdar artist – illərin sənətçisi Firuzə İbadova isə “Xəzər” TV-də efirə gedən “5/5” verilişində belə deyib: “Əlimdə nə varsa, satıb birtəhər dolanıram. O da qurtarandan sonra bilmirəm nə edəcəm”.\nHamımızın “pullu kişi” kimi tanıdığımız Əməkdar artist Cavanşir Məmmədov da dolanışqıdan, gün-güzərandan şikayətçidir. Məmmədov qatıldığı şou proqramların birində maddi durumunun yaxşı olmadığını bildirib: “Elə bir obyektim yoxdur ki, ordan ayda min manat qazanc götürüm. Əksər müğənnilər kimi mən də günü-günə calayıram”.\nQonşumuz Güllü nənənin isə satmağa heç nəyi yoxdur. Evində nə vardısa, 27 il əvvəl erməniyə qaldı. Bu dünyada ortaya çıxarmağa bircə qüruru var. Buna görə də onun ac, yoxsa tox yatdığını heç kim bilmir…\nNeftçalalı Əliş dayının, biləsuvarlı Sərdar əminin, ağstafalı Gülçöhrə arvadın da satmağa heç nəyi yoxdur. Çünki aztəminatlı təbəqənin nümayəndəsi sayılan bu adamların maaş kartları indi məhbəs həyatı yaşayan sabiq icra başçılarının seyfində olub. Evlərinə beş manat gəlmədiyindən arxaya “qara gün” üçün üç manat ata bilməyiblər.\nBeyləqanlı Mürşüd kişinin dolanışığı Faiq Ağayevin dolanışığından yüz dəfə pisdir. Ötən il əkdiyi tərəvəz su olmadığı üçün kolda qurudu. İndi bu zəhmətkeş adamın yanan ciyərinə su çiləyən bir Allah bəndəsi yoxdur.\nGoranboylu Əjdərin efirə çıxmaq imkanı olsaydı, Mətanət Ələsgərlidən yüz dəfə təsirli danışardı. Mətanət xanım cəmi 4 aydı toya getmir, amma Əjdər 4 ildi işləmir. Deyir ki, müdirin gözünə yaxşı görünmədiyi üçün qulağından tutub kənara atıb, yerinə də dogma bacısı oğlunu götürüb. Ən pisi isə odur ki, Əjdər bu ölkədə məmur özbaşınalığından əziyyət çəkən ilk adam deyil…\nBu ölkədə Əjdər kimi hüquqları pozulan minlərlə adam var. Onlara çatmalı olan pulları acgöz məmurlar talan etdiyi üçün çətinə düşən kimi Bayram Nurluya möhtac olurlar…\nYazının əvvəlində müğənnilərdən sitat gətirməyimə baxmayın, mənim onlarla heç bir ədavətim yoxdur. Bu sətirləri yazmaqda yeganə məqsədim diqqəti əhalinin yoxsul təbəqəsinin problemlərinə yönəltməkdir. Əgər dörd ay toysuz qalan müğənnilər bu vəziyyətdədirsə, dörd il işsiz qalan insanların durumunu təsəvvür etmək o qədər də çətin deyil. Biz təsəvvür edək, məmurlar dərk ertsinlər. Bəlkə kömək etdilər… (yenisabah.az)


49-cu yazı – Ferrari F399 | Formula1 Azərbaycanda\n28 Fevral 2022, 11:07\nArtıq Formula1 üzrə 68-ci dünya çempionatının başlamasına 19 gün qalır – 19 gündən sonra yeni maşınlar Avstraliyanın Melburn şəhərindəki Albert Parkda ilk məşqlərə çıxacaqlar. Ona görə də ölkədə yeganə F1 (www.f-1.az) saytı olduğumuzu nəzərə alaraq bu günlər ərzində sizi Ferrari maşınının təkamülü ilə tanış edəcəyik. 49-cu yazımızda Ferrari-yə 16 illik fasilədən sonra Mühəndislər Kubokunu qazandıran F399 modelindən danışacağıq…\n1998-ci ilin məğlubiyyətini yaşamaq Ferrari üçün ağır idi – heç kim güman etmirdi ki, McLaren maşınları bu qədər sürətli olacaqlar. Buna baxmayaraq, Skuderiyanın mövsümün gedişində rəqibləri ilə fərqi minimuma endirməsi komandanın öz gücünə inamını artırmışdı. Komanda yeni mövsümə böyük ümidlərlə və yaxşı əhval ruhiyyədə hazırlaşırdı. Skuderiyanın xeyrinə daha bir fakt var idi – 1999-cu ildən bütün komandalar Bridgestone təkərlərinə keçirdilər və McLaren bu sahədəki üstünlüyündən mərhum olacaqdı.\nYeni F399 (Skuderiya 1955-ci ildən sonra ilk dəfa maşının adında istehsal ilindən istifadə edirdi) sələfinin təkmilləşdirilmiş versiyası oldu – mühəndislər qazburaxma sistemini təkmilləşdirdilər, havaya qarşı müaviməti azaltmaqla və asfaltayatma qüvvəsini artırmaqla aerodinamikanı optimallaşdırdılar, soyutma sistemlərinin daha effektiv işləməsinə nail oldular, hava kanalının konstruksiyasını dəyişməklə ön antiqanadı yenilədilər. Ön asılqan dəyişməz qaldı, sadəcə əyilməyə nəzarət üçün 3-cü amortizator əlavə olundu. Arxa asılqan isə tam yeniləndi – keçən il ön asılqanda amortizator şaquli vəziyyətə gətirilmişdi, indi isə arxa asılqanda amortizator şaquli vəziyyətə gətirildi. Sükan da elektron gücləndirici ilə təchiz olundu.\nMotorun yeni versiyasının gücü artırıldı, çəkisi azaldıldı və etibarlılığı artırıldı. Digər dəyişikliklərlə birlikdə yeni maşın sələfindən 20 kq yüngül alındı. Əlbəttə, reqlamentə uyğun olaraq maşının kütləsi artırıldı, amma əlavə edilən ballast nəticəsində maşının ağırlıq mərkəzi aşağı salındı, oxlara düşən çəki paylanması isə optimallaşdırılaraq sazlanmalar imkanı artırıldı.\nMcLaren maşınları əvvəlki kimi çox kiçik üstünlüyüə malik idilər. Monakoda kişik dubl etdikdən sonra Ferrari sürücüləri çempionatda ilk iki yeri tuturdular, çempionata başçılıq edən Mixael Şumaxer isə titul uğrunda mübarizədə aşkar favorit idi. Amma sonra bir neçə uğursuz yarış və Silverstounda əyləclərin imtinası nəticəsində baryerlərə çırpılma və ayağının sınması Mixaeli mübarizədən kənar qoydu. Onu əvəz edən Mika Salo titul uğrunda mübarizə apara bilməzdi, amma Eddi İrvayn son yarışa qədər titulu qazanmaq şansına malik idi, lakin şansını reallaşdıra bilmədi…\nFerrari komandası 16 ildən sonra titulu qazana bildi, amma 1999-cu ilin Mühəndislər Kuboku Skuderiya üçün sadəcə təssəli oldu – Mixael Şumaxer Silverstoundakı insident üzündən titul uğrunda mübarizəni daha bir il təxirə salmalı oldu.\nAlmaniyalı sürücü sıradan çıxdıqdan sonra Ferrari-dən titula namizəd Eddi İrvayn oldu: komandanın ikinci sürücüsü gözlənilmədən sürətli və aqressiv sürücüyə çevrildi. Mövsümün ilk yarışında təsqdüfi qələbədən sonra irlandiyalı sürücü Avstriyada, Almaniyada və Malayziyada qələbə qazanaraq son yarışa qədər titula namizədliyini saxladı. Amma həlledici Yaponiya Qran Prisində qələbə qazanan Mika Həkkinen ardıcıl ikinci tituluna sevindi.\nTexniki baxımdan F399 modeli Ferrari-nin tarixində yeni bir mərhələ oldu. Ross Braun, Rori Börn və Paolo Martinellinin gərgin əməyi, nəhayət, bəhrəsini verməyə başladı. Yarışdan yarışa McLaren-Mercedes-lə fərq azalırdı.\nMövsüm isə sürprizlə başlamışdı – Eddi İrvayn karyerasında ilk qələbəsini qazanmışdı. Yarışın gedişində daha sürətli olan McLaren sürücüləri texniki problemlər üzündən yarışı dayandırmalı olmuşdular. Mixael Şumaxer isə, keçən ilin son yarışında olduğu kimi, startda motoru söndüyü üçün yarışa sonuncu yerdən başlamalı olmuşdu.\nİrlandiyalı sürücü mövsümün gedişində daha 3 yarışda qələbə qazandı, amma demək olmaz ki, bu yarışlarda inamlı çıxış etmişdi. Avstriyada qələbəni ona ilk döngədə toqquşan McLaren sürücüləri hədiyyə etmişdilər. Almaniyada yarışa başçılıq edən Mika Salo komandanın əmrinə görə titul uğrunda mübarizə aparan Eddini önə buraxmışdı. Elə Malayziyada da fasilədən sonra çempionata qayıdaraq rəqiblərini darmadağın edən Şumaxer komanda yoldaşını önə buraxmaqla Həkkinenin önünü kəsmişdi.\nYaponiya Qran Prisi ərəfəsində İrvayn çempionatda liderlik edirdi. Həkkinen ardıcıl ikinci titulunu qazanmaq üçün mütləq yarışda qələbə qazanmalı idi. Finlandiyalı sürücü mövsümü qeyr-bərabər keçirsə də, son yarışda gücünü topladı və Ferrari-nin sürücülərinə şans vermədi. İrvayn isə finişdə üçüncü oldu. Skuderiya 1983-cü ildən sonra həsrət qaldığı Mühəndislər Kuboku ilə təsəlli tapmalı oldu…\nFERRARİ F399-UN ÇEMPİONATDA STATİSTİKASI\n1999-cu il 16 31 3 6 17 1\nFerrari F399, Scuderia Ferrari\n21, May - 12:144479\n21, May - 13:034249\nŞ.Lekler: Yüksəlmək çətin olacaq\nFerrari-nin təkamülü (1950-2016-cı illər): 59-cu yazı – Ferrari F60


24-03-2019 09:45 - Xeberle.com - Mədəniyyət 21\nXəbər verdiyimiz kimi, məşhur meyxanaçı Aydın Xırdalanlı bu gün 42 yaşında vəfat edib.\nO, Azərbaycan meyxana sənətində fərqli üsluba sahib olan söz sənətkarlarından biri idi. Aydın həm də ölkədəki problemləri öz meyxanalarında qabartmaqla həmkarlarından fərqlənirdi. Bu üzdən də onun bir sıra şeirləri telekanallarda qadağan olunur və geniş kütləyə çatmırdı. Həmin meyxanalardan biri də, 2017-ci ildə ifa etdiyi "Bəndəliyin şərti itaətdir” meyxanası idi.\nXeberle.com yenisabah.az-a istinadən həmin meyxananı təqdim edir\n24-03-2019 22:18 - Day.az - Mədəniyyət\nMacarıstanın paytaxtı Budapeştdə yerləşən Parlament binasının qarşısında, Tuna çayının sahili boyunca düzülmüş dəmir ayaqqabılar II Dünya Müharibəsinin macar xalqına qalan "yadigarlarıdır". 20 000 yəhudi isə Szalasi hökuməti tərəfindən Tuna çayı sahilində vəhşicəsinə qətlə yetirilib.\n24-03-2019 19:05 - Pia.az - Mədəniyyət\nMüğənni Dilarə Kazımova və “Zeytun Bağları” markası Novruz Bayramı günlərində gəncləri bir araya gətiribPİA.az Kult.az-a istinadən xəbər verir ki, tanınmış ifaçı və təbiətimizin sovqatı olan “Zeytun Bağları” markası milli bayramımız münasibəti ilə İçərişəhərdə fləşmob keçirib. Fləşmobun təşkilində göstərdiyi dəstəyə və şəraitə görə Azərbaycan Tələbə Gənclər Təşkilatına və İçərişəhər Dövlət Tarixi Memarlıq Qoruğu İdarəsinə (İçərişəhər DTMQ) və rəhbərliyi Riad Qasımova xüsusi minnətdarlıq bildiririlib.\n24-03-2019 16:51 - Minval.info - Mədəniyyət\nTürkiyənin məşhur ulduzu Tarkana reklam təklifi gəlib. Məşhur uşaq brendi ifaçının qızının fotosunu markanın loqosu ilə instaqramda paylaşdığı təqdirdə, 5 milyon TL ödəniş edəcəklərini qeyd edib.\n24-03-2019 15:37 - Oxu.az - Mədəniyyət\nAzərbaycanın tanınmış şəxsiyyətləri haqqında xoşagəlməz ifadələr işlədərək gündəmə gələn yazıçı Kəramət Böyükçöl sosial şəbəkə istifadəçilərinin qəzəbinə səbəb olub. Az xəbər verir ki, şair Qəşəm Nəcəfzadənin oğlu, qalmaqalları ilə gündəm düşməyən gənc yazar Kəramət Böyükçöl bu dəfə də dünyasını dəyişən meyxanaçı Aydın Xırdalanlı haqqında yazdığı statusla müzakirələrə səbəb olub.\n24-03-2019 15:28 - Xezerxeber.az - Mədəniyyət\nHollivud ulduzu, aktrisa Ancelina Coli karyerasını bitirir. "Qafqazinfo”nun "The Sherbrook Times”a istinadən verdiyi xəbərə görə, Coli yeni həyata başlamaq üçün bu addımı atmaq qərarına gəlib. Nəşr yazır ki, aktrisa Los-Ancelesedən doğulduğu və bütün ömrünü keçirdiyi Nyu-Yorka köçmək qərarına gəlib.\n24-03-2019 14:56 - Azxeber.com - Mədəniyyət\nAydın Xırdalanlının nəşi məsciddən yaşadığı mənzilə gətirilib. Mərhum daha sonra dəfn üçün Xırdalan qəbiristanlığına aparılıb.\n24-03-2019 00:01 - Minval.info - Mədəniyyət\nBir neçə saat öncə vəfat etməsi xəbəri yayılan məşhur meyxanaçı Aydın Xırdalanlının yaşadığı evin həyətindən çəkilmiş fotolar əldə edilibb. Görüntünü “Ölkə.\n24-03-2019 00:00 - Big.az - Mədəniyyət\nÖtən gün dünyasını dəyişən tanınmış meyxana ustadı Aydın Xırdalanlı dəfn olunub Axşam.az xəbər verir ki, o, Xırdalan qəbiristanlığında torpağa tapşırılıb.


Google qatlanan Pixel smartfon modeli üzərində işləyir – Topic.az\nGoogle qatlanan Pixel smartfon modeli üzərində işləyir\nGoogle şirkəti öz rəqiblərindən geri qalmaq niyyətində deyil və buna görə də şirkət özünün qatlana bilən smartfon modeli üzərində çalışır.\nDərc olunma tarixi: 10.05.2019 Baxış sayı: 760 Müəllif: Topic.az redaksiyası\nBu barədə şirkətin Pixel smartfon modelləri şöbəsinin rəhbəri Mario Queiroz ABŞ-ın CNET saytına müsahibəsində bildirib. Onun sözlərinə əsasən şirkət artıq uzun müddətdir ki, elastiki ekrana sahib cihazın prototipi üzərində çalışır. Təbii ki, şirkətin ilk qatlana bilən smartfon modelinin texniki göstəriciləri və onun hansı üsul ilə qatlanacağı barəsində məlumatları Mario bildirməyib.\nO sadəcə qeyd edib ki, şirkətin ilk qatlanan smartfon modelini yaxın zamanda gözləmək lazım deyil. Şirkət hələki bu cür cihazların bazarını müşahidə edərək təyin edəcək ki, həmin cihazlar məşhurluq qazanacaqlarmı və ümumiyyətlə bu cür cihazların kommersiya istehsalına investisiya yatırmaq lazımdırmı və s. Əslində bu çox məntiqli səslənir. Belə ki, qatlana bilən smartfon bazarı hələ yenidir və həmin bazarda istehsal olunan cihazlar baha başa gəlir. Məsələn artıq təqdim olunmuş Galaxy Fold ilə Huawei Mate X modellərinin qiymətləri 2000$-dan başlayırlar.\nGoogle qatlanan smartfon


Lujnikidə kütləvi ölüm, Brejnevin tələbi, susdurulan mətbuat, gizlədilən ölü sayı – son dəqiqə faciəsi » Anaxeber.info online xəbər portalı\nTarix: 14-05-2019 17:39\nHəmin ərəfədə Mərkəzi Komitənin katibi olan Yuri Andropov baş vermiş hadisə ilə bağlı Leonid İliç Brejnevi məlumatlandıranda, artıq özünü güclə idarə edən baş katib öz işini bir cümləlik göstəriş verməklə bitmiş hesab edib:\n“Ölənlər dəfn edilsin, mətbuat sussun...”\nBəli, SSRİ-də minlərlə insanın gözü qarşısında baş verən hadisəni gizlətmək mümkün olub, mətbuat susdurulub, hadisə şahidlərinə xabərdarlıq olunub. 1982-ci ilin 20 oktyabrında olduğu kimi.\nHəmin tarixdə Moskvanın Lenin adına mərkəzi stadionunda (Lujniki) UEFA kubokunun 1/16 mərhələsində yerli “Spartak” və Hollandiyanın “Haarlem” klubları arasında görüş keçirilib.\nOyuna hələ bir neçə gün qalmış Moskvaya güclü qar yağıb. Elə bu səbəbdən də 82 min biletdən cəmisi 16 mini satılıb. Oyun keçirilən gün qar daha da güclənib, stadionun içərisindəki pillə və keçidlərin hamısını təmizləmək mümkün olmayıb.\nMatç saat 19-da başlanıb. 16-cı dəqiqədə “Spartak”ın hücumçusu Edqar Qess topu rəqib komandanın qapısından keçirib.\n90-cı dəqiqəyədək oyun 1-0 “Spartak”ın xeyrinə davam edib. Son dəqiqələrdə azarkeşlər stadionu tərk etməyə başlayıblar. Sürüşkən pillə və keçidlərdən stadionun çıxışına doğru üz tutan azarkeşləri oyunun 90 dəqiqəsində Sergey Şvetsovun vurduğu qol yenidən geri dönməyə məcbur edib. Bu məqamda azarkeşlər arasında basabas düşüb. Sürüşkən keçidlərdə və pillələrdə yıxılan azarkeşlər digərləri tərəfindən ayaqlar altında qalıblar. İdarə olunmayan kütlə heç nəyin fərqinə varmadan yıxılan insanların üstündən keçiblər.\n10 dəqiqədən sonra təcili yardım maşınları yaralıları Skilifosovski adına Təcili Yardım İnstitutuna çatdırıblar. Həmin instututa 114 nəfər yerləşdirilib. Ayaq altda qalıb ölənlərin meyitlərini isə əvvəlcə stadionun həyətindəki Leninin abidəsinin önünə yığıblar. Sonra 66 meyit Moskvanın ayrı-ayrı rayonlarının morquna göndərilib.\nGecədən xeyli keçmiş Yuri Andropov yaralıların müalicə olunduğu instututda həkimlər və yaralılarla görüşüb. İnstitut rəhbərliyinə tapşırılıb ki, yaralıların sayı və səhhəti ilə bağlı bütün məlumatlar məxfi qalmalıdır.\nLeonid İliç Brejnevin tapşırığı ilə mətbuat hadisə ilə bağlı açıqlama verməyib. Yalnız “Pravda” və “Veçernyaya Moskva” qəzetləri baş vermiş hadisə ilə bağlı bir çümlə yazıblar: “Oyundan sonra azerkeşlər stadionu tərk edərkən sıxlıq yaranıb. Sıxlıq nəticəsində zədələnənlər olub. Baş vermiş hadisə ilə bağlı araşdırma aparılır...”\nHəmin dövrün ən populyar idman qəzeti olan “Futbol, xokkey” isə öz səhifələrində hadisə ilə bağlı heç nə yazmayıb. Amma sırf oyun haqqında verdikləri məqalənin başlığını çox maraqlı seçiblər: “Soyuq hava, isti oyun”.\nSovet mətbuatı hadisəni gizlətsə də, elə həmin günün gecəsi “Qolos Amerika” baş verənlər haqqında ən incə detalları belə açıqlayıb.\nBaş vermiş hadisə ilə bağlı Moskva şəhər prokurorluğu cinayət içi açıb. İş yekunlaşdıqdan sonra Moskva şəhər məhkəməsinə göndərilib.\nMəhkəmənin hökmü ilə iki nəfər cəzalandırılıb. Stadionun direktoru Kokrışev və komendant Pançixin 3 il azadlıqdan məhrum etmə cəzasına məhkum olunublar.\nSovet mətbuatında Lujnikidə baş vermiş hadisə ilə bağlı ilk yazılar 1989-cu ildə dərc olunmağa başyaıb.\nRəsmi məlumatda ölənlərin sayı 66 göstərilsə də, digər versiyaya görə bu rəqəm 220-ni keçib.\nBir fakt bunu sübut edir ki, 66 ilkin rəqəmdir. Belə ki, hadisədən dərhal sonra Moskvanın 1-ci katibi stadiona gəlib. Onun stadionda olan yerli milis bölməsinin rəisinə ilk sualı bu olub:\n- Ölənlərin sayı nə qədərdir?\nBölmə rəisi tərəddüdlə cavab verib:\n- Hazırda 66 nəfər, amma bu son deyil\nQrişin yüksək tonla mətləbi rəisə anladıb:\n- Bəli, 66 nəfər, bundan artıq ola bilməz və olmamalıdır.\nQeyd edək ki, Lujnikidə baş vermiş hadisə zamanı ölənlərdən biri 15 yaşlı azərbaycanlı Eldar Abdullayev olub.\n10 ildən sonra 1992-ci ilin oktybrında Lujnikidə faciəli hadisə ilə bağlı xatirə abidəsi ucaldılıb.


Xanaya daxil edilmiş verilənlərin düzlənməsi - Onlayn tədris portalı\nXanaya daxil edilənlər Formatlaşdırma alətlər lövhəsindəki düymələrin köməkliyi ilə düzlənə bilər. Mausun göstəricisini Format menyusuna gətirin və Xanalar (Cells) əmrini seçin. Düzlənmə (Aliginment) səhifəsində xanada mətn və rəqəmlərin mövqeyinə nəzarət edilir. Burada 7 üfüqi istiqamətdə və 4 şaquli istiqamətdə düzlənmə variantından hər hansı 1-ni seçmək olar. Xanaya Excel daxil edin, sonra Mərkəzə görə düzlənmə (Center Across Selection) variantından istifadə edin, üfüqi istiqamətdə. Mətnin istiqamətini 45 dərəcə istiqamətində dəyişin. Xanaların formatı (Format Cells) dialoq pəncərəsində OK düyməsini basmaqla əməliyyatı təsdiq edin. Diqqət edin, xanadakı söz mərkəzə görə düzlənib və 45 dərəcə bucaq altında göstərilib.\nXanada və ya xanalar diapazonunda verilənlərin düzlənməsindən sonra haşiyələnməni tətbiq etmək olar. Haşiyələnməsi vacib olan xananı qeyd edin, Format menyusunu açın və artıq bizə tanış olan Xanaların formatı (Format Cells) dialoq pəncərəsini ekrana çağırın. Haşiyələnmə (Border) səhifəsində xəttin stili kimi 2qat xətt seçin, Rəng (Color) sahəsində göy rəngi seçin. Sonra Haşiyə variantını seçin, məsələn Xarici (Outline) düyməsinin üzərində mausun düyməsini basın. Fikir verin, xana haşiyələndi.\n«« əvvəlki addım: Formatların təyini\nnövbəti addım: Şərti formatlaşdırma »»


Heyvanlar | Öz əlləri - İşinizi paylaşın! | June 2021\nBelə bir masa ilə, pişik ümidsizlik qanunu hərəkətə dayandırır və bütün işi işlə məşğul olduqda, ağacın sahibinə diz çökməyə ehtiyac qalmır. Bənzərsiz inkişaf Ruan Hao şirkətinə məxsusdur, onun işçiləri yalnız masanı tərtib etmir, eyni zamanda CATable səsli bir ad verdi.\nOnlar çox şirin, bu cinsə aşiq olmamaq mümkün deyil.\nMunchkin pişikləri bəzən pişik dünyasının dachshunds adlanır. Onların pəncələri digər cinslərin heyvanlarından daha qısadır, bu xüsusiyyət isə pişiklərin atlama qabiliyyətinə təsir göstərmir. Aktiv və əyləncəli, onlar əla yoldaşlar olacaqlar. Xeyr, bu xüsusi bir pozisiya deyil. Pişik həqiqətən inanılmaz qısa ayaqları var!\nPişik sahiblərinə həsr olunmuş: həyatını asanlaşdıra bilən unikal aksesuarlar\nSevimli pişiklər və bununla heç bir fədakarlıq etməməsi - təmizləyici heyvan sahiblərinin xəyalları nədir? Bəzən mənzildə dörd ayaqlı bir dostun qalması bozukluqla doludur, mebel və divar kağızı yeniləməyə ehtiyac duyur. Hər zaman kaudat kuyruğu tükənməz və bəslənə bilər. Özünə inamlı və öz-özlüyündə, özlərini sevərək və sevilməsinə icazə verərək, həyatlarını yaşayırlar.\nNiyə pişiklər sahibləri ilə yatırlar?\nDaxili pişik olan hər kəs pişik gecə yataqda yatmağa çalışacaq ki, çox yaxşı bilir. Çox hallarda, sahiblər yalnız qonaqpərvərlik, isti, təzə, tüklü isti su şüşəsi - qış gecələrində çox xoş bir yoldaşla xoşbəxtdirlər. Amma nə üçün pişiklər özləri? Insanlar tərəfindən evcilləşdirilmiş demək olar ki, bütün heyvanlar (və pişiklərdən biri), yetkinlik davranış xüsusiyyətlərindən bir çox yetkinlik yaşanır.\nAlpha, Beta və ya Gamma? Pişiklər üçün gözəl "kosmik" yataq\nEv heyvanları üçün günəş çarpayılarının və yataqlarının yalnız xülya modelləri müasir dizaynerlər ilə gəlmir! Xoşbəxt pişik sahibləri bu gün meyvə pastaları, kiçik çadırlar və sadə lounger bir çox digər versiyaları şəklində modellər ala bilərlər. Myzoo Studio şirkəti yeni bir versiyasını təqdim edir - bu pişiklər üçün gözəl və əyləncə "kosmik" yataqdır. Bu heyvanların "quş uçuşunun hündürlüyündən" nə olduğunu izləyə bilir.\nMaine Coons aydın səbəblərə görə "incə və tüklü nəhənglər" kimi tanınır. Bu cinsin pişikləri və pişikləri olduqca böyükdür, uzun bir tüylü kürkə, demək olar ki, əsl aslanın maneə və təəccüblü, ifadəli və unikal bir xarakterə malikdir. Maon Coon, Lotos adlı bir pişikin nümayəndələrindən biri, real Instagram ulduzu və abunəçilərin sevdiyi bir haldır!\n36 unikal və az bilinən şeylər, kedicik sevgililər üçün\nBir çoxlarımız pişikləri sevirlər və ya ən azı sevənləri tanıyarlar. Pişiklər - unikal bir xarakterli ev heyvanları. Evin ətrafında səyahət etmək və ən gözlənilməz gizlənən yerlərə keçmək kimi onlar istədikləri yerdə yuxuya düşmək istəyirlər. Bir pişik olmadan, həyat eyni deyil - və bütün pişik sevənlər bununla razılaşacaqlar! Sizi bu möcüzə tükənməyin sahiblərinin 36 nadir və qeyri-məlum şeylərə nəzər salmağa dəvət edirik: Şəffaf quş qidalanmaçı Cat oyuncaq Tualet kağızı qapağı "Evdə pişik var" Pişik yatağı Süpürgə üzərində orijinal oyuncaq Təmizləmə qurğusu pişik üçün zibil Ladder pişik üçün divan qoruyuruq "pilləkənlər" sahibi və pet üçün kresloya pişik üçün keşiş Kiçik pişik üçün pişik yollar yataq yeri Bir pişik üçün Boru kəməri Orijinal lounge Bir yataq üçün oyuncaq yataqları Akkumulyatorda pişik Cata bilənlər üçün xüsusi səth Masaj oyuncaqları Klavye üçün klaviatura Maraqlı oyun sistemi Cat catwatch Bir pişik üçün mini fitness klubu Indiana Jones-in "Pişiyin Mağarası" Şirin lounge pərdəsi, bir pişik tərəfindən cızılacaq olan masa altına oturan şezlong Lounger şkafda gizlənən pişik üçün tualet\nGözlərinizi kənara çəkməyən vəhşi sincabın inanılmaz çəkilişləri\nSincaplar çox maraqlı və həssas canlılar. Fotoqraf Gert Weggen (Geert Weggen) bunu çoxdan izləyirdi və bu xüsusiyyətləri digər insanlara göstərməyə qərar verdi. Gert təbiətin və onunla əlaqəli hər şeyi sevir və mümkün qədər yabanı dünyadan çox qeyri-adi və maraqlı anları tutmağa çalışır.\nSizin itiniz belə bir hədiyyə üçün çox şükür olacaqdır.\nItlər üçün paltar gəldikdə, kazak, gödəkçə və hətta çəkmələr ağla gəlir! Bəlkə də bu kifayət deyil. Walkee Paws şirkətinin inkişaf etdiriciləri itlər üçün orijinal laqeyd yaradıblar. Leggings funny baxmaq, lakin istehsalçıları belə paltar rahat və bir çox problemləri həll edir.\nBirlikdə əbədi olaraq: Monogamous adlı 8 heyvan və quş\nTorpaqda, havada və hətta su altında, biz monogamiyə meyllənən heyvanları, yəni bir tərəfdaş ilə həyat tapa bilərik. Əgər hələ də həyatın əsl və yalnız məhəbbətinə inanmazsan, əbədi olaraq birlikdə olmağı vəd edən bu heyvanlara baxın. Qızıl penguins (Macaroni penguins) Əslində, quşların çoxu monoqamalıdır, lakin bu pinqvinlər kimi quşların heç biri tərəfdaşa sadiq deyil.\nKöpək evində görünüşü, müəyyən həyat tərzini bir qədər dəyişdirmək üçün qayğıkeş sahibləri öhdəsinə götürür. Məcburi göyərtəsində sevimli ev heyvanları ilə təzə havada gəzir. Mağazada bahalı aksesuar almaq lazım deyil. Öz əlinizlə bunu etmək çox asandır. Bununla yanaşı, itin ölçüsünü deyil, rəngini də düşünün\n17 pişik, ehtimal ki, varlığını bilmirdiniz\nPişik ailənin 37 növü vardır və hamısı geniş ictimaiyyətə məlum deyil. Bu gün heç kəs şadyanıza, puma və panterə təəccüblənməməsinə baxmayaraq, hər kəsin görməsi lazım olan 17 az tanınmış, lakin çox maraqlı və gözəl pişiklər var. Velvet pişik Qara ayaqlı pişik Kanadalı lənk Manul Caracal Pampas pişik Bengal pişik Serval Yaguarundi Pişik balıqçı Duman leoparı Kalimantan pişik Ocelot Chilean pişik Sumatran pişik Asiya pişik Çinli cücə\nSevimli heyvan kimi tam görünən rahat kiçik heyvanlar.\nJennifer Williams və Adam Green tərəfindən 2009-cu ildə qurulan Kukla Klonları sevdiyiniz pet şəkillərindən hazırlanmış yumşaq oyuncaqlar hazırlamağa ixtisaslaşır. Bir müddət ayrılmaq məcburiyyətində olursan və səninlə birlikdə evdə olmağı bacara bilməzsənsə, yumşaq bir oyuncaq, tüklü bir yoldaşın şəklindəki yumşaq oyuncağı səni qızdırıb evini xatırlatacaqdır.\nNeylon külotlu çiyinlərdən realist bədii puglər\nZaporozhye məclisi Lyubov Moşakın unikal əsərlərinə baxarkən, insan əlinin işi olduğunu müəyyən etmək mümkün deyil. Original pugs dörd ayaqlı qohumlarından tam olaraq kopyalanır. Və onlar köhnə neylon külotlu çaydan hazırlanır. Yaradılışın lazımsız boyunbağı olan əsl bala, duyğuların fırtına səbəb olur.\nHər yerdə yuxuya gələ biləcək heyvanların şən fotoşəkilləri\nİtlər və pişiklər sahibləri ev heyvanlarının istənilən vaxt, hər hansı bir yerdə və hər hansı bir vəziyyətdə yuxuya düşə biləcəyini bilirlər. İnternette çox sayda fotoşəkillərin olması bunun sübutudur. Heyvanların hər yerdə, hər yerdə və hər hansı bir yerdə yuxuya düşməməsi qabiliyyətinə toxunaraq və təəccüblənməsini dayandırmaq mümkün deyil. Ruhlarınızı qaldırmaq üçün yalnız bir neçə fotoşəkil var:\nMebelin üzərində heyvan saçı qurtarmaq üçün 3 asan yol\nTəbii dostlarımızı necə sevə bilərik? Lakin, onların daimi molting sevgisi ilə, hər şey daha mürəkkəbdir. Mobilyaları təmizləmək üçün yüksək və ağır vakuumları unutma. Daha sadə və sakit variantları var. Sizin mebel yeni görünəcək və qonaqlar paltarları üzərində yun kürklü dostların olmamasını yüksək qiymətləndirirlər.\nƏn çox emosional insanı sakitləşdirən 8 it cinsi\nƏtrafında baş verən hər şeyi qəbul edən insanlar çox duygulu, ailənin itinin görünməsi çətin bir qərar ola bilər. Ancaq ev heyvanları, xüsusilə itlər, stressi azaldır və ev şəraitini daha rahat edirlər. Bəzən bu məqsədlə insanın gözündə yalnız bir göz var. Köpəklər evdə nostalji də rahatlaşdırır.\nHeyvanlar dünyasında duyğuların təzahürü: gülümsəmək üçün səbəblərə toxunur\nHeyvanlar dünyasının nümayəndələri səmimiyyətin xarici təzahürləri deyildirlər. Üstəlik onlar özlərini səmimi və açıq şəkildə ifadə edirlər. Onlar yenisini dəyişdirməyi tələb etmədən sevər və dost olurlar. Onlar xəyanət edə bilmir, dəyişdirə, kimsəyə qarşı kimsə ilə dost ola bilməzlər. Bunun sübutu toxunma və toxunma şəklində olacaq.\nSizin kürklü dostlarınız, bəlkə də, ilk bakışta göründükdən daha çox ümumi var. Ən azı, PLOS ONE jurnalında son tədqiqatların nəticələrini dərc edən alimlər deyirlər. Balıq və lazer göstəriciləri sevənlər sahiblərini təqlid etdilər. Tez-tez Fuzzies, ekstravissiya, açıqlıq, nevrotik və emosional sabitlik kimi xüsusiyyətləri qəbul edir.\nBir cat tray gizlətmək üçün necə? 10 faydalı həllər\n"Pişiyin məqsədi oturmaq və heyranlıq yaradır" deyərək, Corc Geyts ilə razılaşmaq çətin deyil, çünki bu, evi istilik və gözəlliklə dolduran həssas pişikdir. Ancaq onun varlığının daha az estetik tərəfi var. Tepsiyə nə etmək lazımdır? Bunu ictimaiyyətdən necə çıxarmaq olar? Özünüz bu sualları soruşsanız, məsləhətlərimiz sizin üçündür!


İranda daha 1 azərbaycanlı bəhainin evinə basqın edilib\nGünAzTV: İranda azərbaycanlı bəhai, Şəbnəm İsaxaninin mənzilinə basqın edilib.\nİrandakı hüquq müdafiəçilərinin yaydığı xəbərə əsasən, ETTELAAT-ın Təbriz bölməsinin əməkdaşları, noyabrın 19-da azərbaycanlı bəhai Şəbnəm İsaxaninin mənzilinə basqın ediblər. Bildirilir ki, basqın zamanı Şəbnəm İsaxani evdə olmadığı üçün təhlükəsizlik qüvvələri onu tutub özləri ilə apara bilməyiblər.\nETTELAAT əməkdaşları evdə yoxlama aparmış, təbrizli bəhaiyə məxsus bir sıra əşyaları götürüblər. Olar Şəbnəmin ailə üzvlərinə bildiriblər ki, o, noyabrın 20-si sübh saatlarında Təbrizin ETTELAAT idarəsinə gedib özünü təslim etməlidir. Azərbaycanlı bəhainin son durumundan, onun həbs edilib-edilməməsi barədə hər hansı bir məlumat yayılmayıb.\nXatırladaq ki, son üç gündə Təbrizdə daha 5 azərbaycanlı bəhai təhlükəsizlik qüvvələri tərəfindən həbs edilərək naməlum istiqamətə aparılıb.\nETTELAAT-ın yerli bölməsinin əməkdaşları təbrizli bəhailər, Fərzad Bahaduri, Şəhriyar Xodapənah və Kambiz Misaqini noyabrın 17-də, Monika Əlizadə (Əqdəsi) və Xeyrullah Bəxşini isə noyabrın 18-də şəxsi mənzillərində tutub naməlum istiqamətə aparıblar. Hər 5 bəhainin evlərində yoxlamalar aparılıb, onlara məxsus bir sıra şəxsi əşyalar və bəhai dininə aid kitablar götürülüb.


09:00 12 Oktyabr 2016 449 dəfə oxunub\nBöyük Britaniyada naşirlər Qrimm Qardaşlarının nağıllarını 1812-ci ildəki ilkin redaksiyasında kimi, daha doğrusu qanlı və qorxunc formasında çap ediblər. Yakob və Vilhelm Qrimmlər də Şarl Perro, italyan nağılçı Cambattista Bazile kimi nağılların süjetlərini özlərindən uydurmurdular, xalqın dilində necə idisə o cür də gələcək nəslə ötürürdülər. Bu nağılların ilkin variantını oxuyanda damarda qan donur: qəbirlər, kəsilmiş əllər, sadist cəzalar, zorlama və nağıla sığmayanbaşqadetallar.\nKulis.az bu nağılların orijinal süjetlərini təqdim edir.\nBelə hesab olunur ki, “Zoluşka”nın ilk variantı Qədim Misirdə yaradılıb: Gözəlçə Fodoris çayda çimdiyi zaman qartal onun sandalını oğurlayaraq firona aparır. Firon isə ayaqqabının ölçüsünün kiçikliyindən heyrətə gəlir və nəticədə bu əxlaqsız qadınla evlənir.\n“Nağıllar nağılı” adlı xalq əfsanələri toplusunu yazmış italyan Cambattist Bazilenin əsərində isə baş verənlər daha betərdir.\nCambattista Bazilenin yazdığı nağılın yanında “yatmış gözəli oyadan öpüş versiyası” sadəcə uşaq söhbətidir. Onun nağılındakı Taliya adlı gözəl qızı lənətlənmiş böcək dişlədiyi üçün dərin yuxuya gedir. Qızın ümidsiz kral atası övladını meşədə balaca daxmada saxlayır, amma sonra nə olacağını ağlına da gətirmir. Uzun illər sonra yaxınlıqdan başqa bir kral keçirmiş. Marağından daxmaya girən kral yatmış gözəli görür. O, heç düşünmədən Yatmış gözəli yatağa aparır, belə deyək, vəziyyətdən yararlanır və heç nə olmamış kimi çıxıb gedir. Yuxuda zorlanmış gözəl doqquz ay sonra Günəş adlı oğlan və Ay adlı qız doğur. Taliyanı da məhz onlar oyadırlar. Anasının döşünü axtaran oğlan təsadüfən onun barmağının zəhərli yerini sovurur, qadın da oyanır. Şəhvət düşkünü olan kral növbəti dəfə daxmaya gələndə öz nəslinin davamçılarını görür.\nBizim zamanımızda vəhşilik kimi görünsə də Ağbəniz haqqında nağıla Qrimm Qardaşları xeyli detal əlavə etmişdilər. İlk versiya 1812-ci ildə yazılmış 1854-cü ildə isə ona əlavələr olmuşdu. Nağılın girişindən belə yaxşı şeylərin baş verməyəcəyi hiss olunur: “Bir qış günü kraliça çərçivəsi qara ağacdan olan pəncərənin qarşısında oturub toxuculuq edir. Təsadüfən iynə barmağına batır, yaradan üç damla qan çıxır. Bunu görən qadın belə arzulayır: “Kaş qar kimi ağ, qan kimi qırmızı, qara ağac kimi qara uşağım olardı”. Burda ən qorxunc obraz cadugərdir. O, elə bilir Ağbənizin ürəyini yeyib, başa düşəndə ki, yanılır, onu öldürmək üçün yeni metodlar düşünür. Onlardan bəziləri donun adamboğan bağı, zəhərli daraq və almadır. Bildiyimiz kimi alma işə yarayır. Final da maraqlıdır. Ağbənizin işləri düz gətirən zaman cadugər yenə araya girir. Cəza kimi isə ayaqları közərmiş dəmir ayaqqabılarda bişir və ölür.\nNağılın müasir versiyasına ən yaxın variantı 1740-cı ilə Qabriel-Süzann Barbor de Vilnev yazmışdı. Onun nağılı daha qəlizdir: Bədheybət bədbəxt yetimdir. Onun atası ölüb, anası isə krallığı düşmənlərdən qorumağa məcburdur. Buna görə də uşağın tərbiyəsini xalasına tapşırıb. Uşağın cadugər çıxan xalası onu tovlamaq istəsə də heç nə alınmır, o da acığa oğlanı bədheybətə çevirir. Gözəlin də başına az fəlakət gəlmir. Əslində tacirin doğma qızı deyil. Onun əsl atası kral, anası isə pəridir. Ancaq kraldan əl çəkmək istəməyən əzazil cadugər qadın rəqibinin qızını körpə qızı vəfat etmiş tacirə verir. Gözəlin bacıları haqqında da maraqlı faktlar var: Bədheybət Gözəli doğmalarının yanına qonaq getməyə icazə verəndə qızlar qəsdən ona təlqin edirlər ki, vəhşi özündən çıxıb onu yemək istəyir. Yeri gəlmişkən bu incə doğmalıq məqamı Vensan Kassel və Lea Seydunun oynadıqları “Gözəl və Bədheybət” filminin son variantında da göstərilib.


Tikinti təhlükəli sektora çevrilir\nAvqust 30, 2007\nBakıda ucalan göydələnlər şəhər planına uyğun olmadan, harada gəldi tikilir\nYasamal rayonu ərazisində ucalan göydələnin uçması xəbəri bütün digər mövzuları kölgədə qoydu. Problem bir neçə aspektdən maraq kəsb edir. Bura qanunsuz tikililər, tikintidəki qəza vəziyyətləri, şəhərsalma kimi mühüm məsələlər daxildir. İndi Bakı özünün yeni həyatını yaşayır. Sovet Bakısının yerində yeni Bakı yaranır. Amma bu yaranış çox ziddiyyətlidir. Qədim Bakı, sovet Bakısı və bir də yeni Bakı bir çox hallarda biri-birini tamamlamır. Qədim Bakının arxitekturası, sovet Bakısının möhkəm tikililəri–bütün bunlar yeni Bakının yaranışında nəzərə alınmır. Hamını narahat edən budur ki, yeni Bakıda ucalan göydələnlər şəhər planına uyğun olmadan, harada gəldi tikilir. Torpağın bahalılığı, çox qazanmaq istəyi və bir də hazır kommunikasiya xətlərinə yaxınlıq – insanları göydələn ucaltmağa vadar edən əsas səbəblərdir. Yeni göydələnlər parkların ərazilərində, köhnə binaların həyətlərində tikilir. Çox vaxt belə bir təbii suallar yaranır: Buna kim icazə verir? Nəyə görə şəhərsalma planına əməl edilmir? Nəyə görə şəhərin seysmik vəziyyəti nəzərə alınmır? Nəyə görə yeni binalar yeni qəsəbələr şəklində yox, köhnə binaların ərazisində ucaldılır? Bu suallara birmənalı cavab vermək çətindir.\nƏvvəlcə, iki anlayışı fərqləndirək. Təəssüf ki, Azərbaycanda qanuni və icazəli anlayışları var. Hər hansı bir qəza törənəndə deyirlər ki, filan tikili qanunsuzdur. Məsələ bundadır ki, nəsə qanunsuz ola bilər, amma mütləq icazəli olmalıdır. Elə bu səbəbdən hansısa tikilinin icazəsiz və hamıdan xəbərsiz ucaldılmasını iddia etmək sadəlövhlükdür. Necə ola bilər ki, hamı şəhərin mərkəzində ucalan çoxmərtəbəli binadan xəbərsiz olsun? Bunu birmənalı şəkildə istisna etmək lazımdır.\nŞəhərsalma planına gəldikdə isə, burada tam xaos hökm sürür. Memarların sözü ən yaxşı halda televiziyadan eşidilir. Özəl tikinti şirkətləri onlarla hesablaşmırlar. Göydələnlər bir tərəfə, memarlar yenicə ucaldılan körpülərin də yöndəmsiz və böyük olduğunu iddia edir, şəhərin görkəminə uyğun olmadığını, şəhər üçün problemlər yaratdığını bildirirlər. Memarların fikrincə, Bakıda göydələnlərin tikilməsinə heç bir lüzum yoxdur.\nBuna hətta şəhərin seysmik vəziyyəti də imkan vermir. Üstəlik, bu, şəhərin qədim arxitekturasını pozur. Bakının küçələri onsuz da darısqaldır. Xaotik şəkildə ucalan binalar isə yolları daha da darısqal edir. Sovet memarlığında belə bir qayda var idi; binalar elə tikilirdi ki, onların uçacağı təqdirdə yollar bağlanmasın. İndi hər şey kimi sovet dövrünün bu qaydası da unudulub.\nBir detalı da qeyd edək. Son illərdə Azərbaycanda nəhəng tikililərə böyük maraq yaranıb. Böyük binalar, böyük yol layihələri, böyük körpülər- bir o qədər də böyük olmayan Bakının görünüşü və mahiyyəti ilə təzad təkşil edir.\nTikintinin intensiv xarakter alması bir tərəfdən yaxşı hadisədir. Nə tikilirsə o qalır. Bundan başqa, bu məsələnin sosial əhəmiyyəti də var. Yeni tikinti iş yerləri deməkdir. Xüsusən də rayonlardan gələn insanlar tikintilərdə iş tapırlar. Amma tikinti sektoru ən təhlükəli sahəyə çevrilir. Tikinti sektoru qəza və ölüm hadisələrinə görə digər sahələrdən öndədir. Təkcə son vaxtlarda bir neçə qəza hadisəsi olub. Bunun səbəbi odur ki, tikintidə təhlükəsizlik qaydalarına əməl olunmur. İnsanlar zəruri təhlükəsizlik texnikası və qaydaları ilə təmin olunmurlar. Əksər tikintilərdə insanlarla hətta əmək müqaviləsi belə bağlanmır. Bunun nəticəsində qəza vaxtı ölən və xəsarət alan insanların heç bir sığortası olmur, onların ailələri təzminat almırlar. Burada tikinti işlərinə cəlb olunan insanların peşəkarlığını da qeyd etmək lazımdır. Əvvəllər inşaatçılıq ayrıca peşə idi. Bunun üçün mühəndislər, ustalar və fəhlələr var idi. Texniki-peşə məktəblərində tikintilər üçün kadrlar hazırlanırdı. İndi isə bütün bunlar yoxdur-bir çox hallarda heç bir təcrübəsi olmayan insanlar tikintiyə cəlb olunurlar.\nTikinti sektoruna nəzarət edən nazirliklərin və idarələrin sayı artsa da, bunlar hələ lazımi effekt verməyib. Görünür, əsl nəzarət bu işi yerinə yetirən idarələrin çoxluğunda deyil, qanunlara və qaydalara əməl olunmasındadır. Hələlik ki, Bakının hündür bir yerinə çıxaraq baxmaq kifayətdir ki, yeni tikililərin necə xaos yaratdığını görəsən.


23 İyun 2012 08:05 | 34\nEkologiya və Təbii Sərvətlər Nazirliyi Milli Hidrometeorologiya Departamentinin məlumatına görə, bu gün Bakıda və Abşeron yarımadasında hava şəraitinin dəyişkən buludlu, gün ərzində əsasən yağmursuz olacağı gözlənilir. Şimal-qərb küləyi gündüz mülayim cənub-şərq küləyi ilə əvəz olunacaq. Havanın temperaturunun gecə 18-21, gündüz 28-33 dərəcə isti olacağı gözlənilir.\nAbşeronun çimərliklərində dəniz suyunun temperaturunun Sumqayıt, Novxanı, Pirşağı, Nardaran, Bilgəhdə 20-21, Zaqulba, Buzovna, Mərdəkan, Şüvəlanda 21-22, Türkan, Hövsan, Sahil, Şıxda 22-23 dərəcə isti olacağı gözlənilir.\nAzərbaycanın rayonlarında hava şəraitinin gün ərzində əsasən yağmursuz keçəcəyi, lakin gecə və axşam əsasən bəzi dağlıq və dağətəyi rayonlarında şimşək çaxacağı, qısamüddətli yağış yağacağı ehtimalı var. Qərb küləyi əsəcək, şimşək çaxanda arabir güclənəcək. Havanın temperaturunun gecə 17-22, gündüz 32-37, dağlarda gecə 10-15, gündüz 23-28 dərəcə isti olacağı gözlənilir.\nYaxın 2 gündə hava şəraitində mühüm dəyişiklik gözlənilmir.


ən-Nisa (Qadınlar) surəsi (Mədinədə nazil olmuşdur, 176 ayədir) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n1.\tEy insanlar! Sizi tək bir şəxsdən (Adəmdən) xəlq edən, ondan zövcəsini (Həvvanı) yaradan və onlardan da bir çox kişi və qadınlar törədən Rəbbinizdən qorxun! (Adı ilə) bir-birinizdən (cürbəcür şeylər) istədiyiniz Allahdan, həmçinin qohumluq əlaqələrini kəsməkdən həzər edin! Şübhəsiz ki, Allah sizin üzərinizdə gözətçidir!\n5.\tAllahın sizə dolanmaq ünün bəxş etdiyi malları (və ya Allahın sizi üzərində qəyyum tə'yin etdiyi yetim malını) səfehlərə (ağılsızların əlinə) verməyin. Onları həmin maldan yedirdib geyindirin və özlərinə xoş sözlər deyin.\n7.\tAta, ana və qohumların (vəfat etdikdə) qoyub getdikləri maldan kişilərə və qadınlara pay düşür. Həmin malın azından da, çoxundan da (bunlara veriləcək) hissə müəyyən edilmişdir.\n9.\tÖzlərindən sonra (aciz və zəif) övladlar qoyub gedəsi olan şəxslər, onlardan ötəri necə qorxurlarsa, (yetimlərdən ötrü də) o cür qorxsunlar! Və buna görə də onlar Allahın qəzəbindən çəkinərək sözün doğrusunu danışsınlar!\n11.\tAllah övladlarınız haqqında sizə tövsiyə buyurur ki, oğula iki qız hissəsi qədər pay düşür. Əgər (ölən şəxsin) qızlarının sayı ikidən artıqdırsa, mirasın üçdə iki hissəsi onlara çatır. Əgər təkcə bir nəfər qızdırsa, mirasın yarısı onundur. Övladı olduğu təqdirdə vəfat edənin ata və anasının hər birinə mirasın altıda bir hissəsi verilir. Əgər onun övladı olmayıb, varisi yalnız ata və anadan ibarətdirsə, (malın) üçdə bir hissəsi anaya aiddir. (Qalan hissə tamamilə ataya çatır). Əgər ölmüş şəxsin qardaşları və bacıları varsa, ananın hissəsi altıda birdir. (Yerdə qalan hissəsi yenə atanın payına düşür). Bu bölgü ölən şəxsin vəsiyyəti yerinə yetirildikdən və ya borcu ödənildikdən sonra aparılır. Valideynlərinizdən və övladlarınızdan hansı birinin (xeyir və) mənfəət cəhətdən sizə daha yaxın olduğunu bilmədiyiniz üçün bu (bölgü) Allah tərəfindən müəyyən edilmişdir. Həqiqətən, Allah (hər şeyi) biləndir, hikmət sahibidir!\n12.\t(Ey kişilər!) Əgər (vəfat etmiş) arvadlarınızın uşağı yoxdursa, onların vəsiyyəti yerinə yetirildikdən və ya borcu ödənildikdən sonra qoyub getdikləri malın yarısı sizindir. Onların övladları olduqda isə mirasın dörddə biri sizə çatır. Əgər sizin uşağınız yoxdursa, vəsiyyətiniz yerinə yetirildikdən və ya borcunuz ödənildikdən sonra qoyub getdiyiniz malın dörddə biri arvadlarınızın payına düşür. Övladlarınız olduqda isə mirasın səkkizdə biri onlara çatır. Əgər (vəfat etmiş) kişi və qadının (ata-anası və övladı olmayıb) eyni anadan tək bir qardaşı və ya bir bacısı varsa, onların hər birinə mirasın altıda biri düşür. Onların sayi birdən artıq olduqda isə hamısı həmin malın üçdə birinə şərikdir. Bu, (vərəsələrə) zərər toxunmadığı halda edilən vəsiyyətin yerinə yetirilməsindən və ya borcun ödənilməsindən sonra icra olunur. (Bütün bunlar) Allah tərəfindən (bəndələrə) tövsiyə olunmuşdur. Allah (hər şeyi) biləndir, həlimdir!\n13.\tBunlar Allahın hədləridir (hökmləridir). Hər kəs Allaha və Peyğəmbərinə itaət edərsə, Allah onu (ağacları) altından çaylar axan cənnətlərə əbədi olaraq daxil edər ki, bu da (mö'minlər üçün) böyük qurtuluşdur (uğurdur)!\n15.\tQadınlarınızdan zina edənlərə qarşı öz aranızdan (mö'minlərdən) dörd şahid tutun! Əgər onlar (bu işə) şəhadət verərlərsə, həmin qadınları ölənə qədər, yaxud Allah onlar üçün bir yol açanadək evlərdə həbs edin!\n17.\tAllah yanında yalnız o kəslərin tövbəsi qəbul olunar ki, onlar nadanlıq ucundan pis bir iş gördükdən sonra dərhal tövbə edərlər. Allah belələrinin tövbəsini qəbul edir! Həqiqətən, Allah (hər şeyi) biləndir, hikmət sahibidir!\n18.\tGünah işlər görməkdə davam edərək ölüm yetişən anda: "Mən indi tövbə etdim" -deyənlərin və kafir olaraq ölənlərin tövbəsi qəbul olunmaz. Biz onlar üçün şiddətli bir əzab hazırlamışıq!\n19.\tEy iman gətirənlər! Qadınlara zorla varis çıxmaq sizə halal deyildir! (Qadınlar) açıq-aşkar pis bir iş görməyincə, özlərinə verdiyiniz şeylərin (mehrin) bir hissəsini geri qaytarmaq məqsədilə onlara əziyyət verməyin. Onlarla gözəl (Allahın buyurduğu kimi) rəftar edin. Əgər onlara nifrət etsəniz (dözün). Ola bilsin ki, sizdə nifrət doğuran hər hansı bir şeydə Allah (sizdən ötrü) çoxlu xeyir nəzərdə tutmuş olsun.\n20.\tƏgər bir arvadın yerinə başqa bir arvad almaq itəsəniz, onlardan birinə (birinciyə) çoxlu mal vermiş olsanız da, ondan heç bir şey geri almayın! Məgər bu malı böhtan atmaq və aşkar bir günah iş görməklə gerimi alacaqsınız?!\n23.\tSizə analarınız, qızlarınız, bacılarınız, bibiləriniz, xalalarınız, qardaş və bacılarınızın qizları, süd analarınız, süd bacılarınız, arvadlarınızın anaları və yaxınlıq etdiyiniz qadınlarınızın himayənizdə olan qızları (ögey qızlarınız) ilə evlənmək haram edildi. Cinsi əlaqədə olmadığınız qadınlarınızın qızları ilə evlənmək isə sizin üçün günah deyildir. Öz belinizdən gələn oğullarınızın arvadları ilə evlənmək və iki bacını birlikdə almaq da sizə haramdır. Yalnız keçmişdə (Cahiliyyət dövründə) olan bu cür işlər müstəsnadır. Həqiqətən, Allah bağışlayandır, rəhm edəndir!\n24.\t(Cihad vaxtı əsir olaraq) sahib olduğunuz (cariyələr) müstəsna olmaqla, ərli qadınları almaq Allahın yazısı (hökmü) ilə sizə (haram edildi). Bunlardan başqaları isə namusla (iffətlə), zinakarlığa yol vermədən, mallarınızı sərf edərək evlənmək üçün sizə halal edildi. İstifadə (müt'ə) etdiyiniz qadınların mehrlərini lazımi qaydada verin! Mehr müəyyən edildikdən sonra aranızda razılaşdığınız şeydən ötrü sizə heç bir günah yazılmaz. Həqiqətən, Allah (hər şeyi) biləndir, hikmət sahibidir!\n25.\tİçinizdən azad mö'min qadınlarla evlənməyə maddi imkanı olmayanlar sahib olduğunuz (əllərinizin altında olan) mö'min (cavan, iffətli) cariyələrdən (kənizlərdən) alsınlar. Allah sizin imanınızı (əqidənizi) daha yaxşı bilir. Hamınız bir-birinizdənsiniz. (Azad kişi və qul, azad qadın və cariyə-hamısı Adəm nəslindəndir. Onlar hamısı Allah bəndələri olduqları üçün yaradılış e'tiqad baxımından aralarında vəhdət, birlik mövcuddur. Buna görə də cariyələrə həqarətlə baxmayın). İffətini qoruyub saxlayan, zinakarlıq etməyən və aşnası olmayan cariyələrlə sahiblərindən icazə alıb evlənin və onların mehrlərini qəbul olunmuş qaydada verin! Əgər onlar (ərə getdikdən sonra) zina edərlərsə, cəzaları azad qadınlara verilən əzabın yarısı qədərdir. Bu (kənizlərlə evlənmək), (ehtiras, şəfvət üzündən) zina etməkdən qorxanlarınız üçündür. Əgər səbr edərsinizsə, sizin üçün daha yaxşı olar. Həqiqətən, Allah bağışlayandır, rəhm edəndir!\n28.\tAllah istər ki, üzərinizdə olanı (ağırlığı) yüngülləşdirsin, çünki insan (şəfvətini cilovlamaq və itaətin çətinliyinə dözmək baxımından) zəif yaradılmışdır.\n29.\tEy iman gətirənlər! Qarşılıqlı razılıqla edilən alış-veriş müstəsna olmaqla, bir-birinizin mallarını haqsız bəhanələrlə (haqsız yerə) yeməyin və özünüzü öldürməyin! Həqiqətən, Allah sizə qarşı mərhəmətlidir!\n31.\tƏgər sizə qadağan olunmuş böyük günahlardan çəkinərsinizsə, Biz də sizin qəbahətlərinizin (kiçik günahlarınızın) üstünü örtər və sizi (şərəfli bir mənzilə) çatdırarıq.\n32.\tAllahın (maddi, yaxud mə'nəvi cəhətdən) birinizi digərindən ütün tutduğu (birinizə digərinizdən artıq verdiyi) şeyi (özünüzə) arzulamayın. Kişilərin öz qazandıqlarından öz payı, qadınların da öz qazandıqlarından öz payı vardır. (Dilədiyiniz şeyi) Allahın lütfündən (mərhəmətindən) istəyin! Şübhəsiz ki, Allah hər şeyi (olduğu kimi) biləndir.\n33.\tAta-ana və yaxın qohumların qoyub getdikləri maldan hər biri üçün varislər tə'yin etdik. And içib, əhd-peyman bağladığınız şəxslərin də paylarını özlərinə verin! Əlbəttə, Allah hər şeyə şahiddir!\n34.\tKişilər qadınlar üzərində ixtiyar sahibidirlər (onların hamisidirlər). Bu, Allahın onlardan birini digərinə üstün etməsi və (kişilərin) öz mallarından (qadınlar üçün) sərf etməsinə görədir. Əməlisaleh qadınlar (ərlərinə) itaət edib Allahın himayəsi sayəsində gizli şeyləri (ərlərinin sirlərini, mal-dövlətini, namus və şərəfini) qoruyub saxlayırlar. (Ey kişilər!) Özbaşınalıq etmələrindən qorxduğunuz qadınlara nəsihət edin, (yola gəlməzsə) onlardan yatağınızı ayırın və döyün! Sizə itaət etdikdə isə daha onlara (əziyyət vermək üçün) başqa yol axtarmayın. Əlbəttə, Allah ucadır, böyükdür!\n35.\t(Ey mö'minlər!) Əgər ər-arvad arasında ixtilaf olacağından qorxsanız, o zaman kişinin adamlarından bir nəfər və qadının adamlarından da bir nəfər münsif (vasitəçi) tə'yin edib (onların yanına) göndərin. Əgər onlar (bu iki vasitəçi ər-arvadı) barışdırmaq istəsələr, Allah da onların köməyi olar. Həqiqətən, Allah (hər şeyi) biləndir, (hər işdən) xəbərdardır!\n36.\tAllaha ibadət edin və Ona heç bir şeyi şərik qoşmayın! Ata-anaya qohum-əqrəbaya, yetimlərə, yoxsullara, yaxın və uzaq qonum-qonşuya, yaxın (yoldaş və) dosta, (pulu qurtarıb yolda qalan) müsafirə (yolçulara), əlinizin altında olana (sahib olduğunuz qul və kənizlərə) yaxşılıq edin! Həqiqətən, Allah özünü bəyənənləri, lovğalıq edənləri sevməz!\n37.\tO kəslər ki, özləri xəsislik etməklə bərabər, başqalarını da xəsisliyə təhrik edir və Allahın öz lütfündən bəxş etdiyi ne'mətləri gizlədirlər (mütləq cəzalarına çatacaqlar). Biz (belə) kafirlər üçün alçaldıcı əzab hazırlamışıq!\n41.\t(Ya Rəsulum!) Hər ümmətdən (peyğəmbərini) bir şahid gətirəcəyimiz və səni də onlara şahid tə'yin edəcəyimiz zaman (kafirlərin halı) nə cür olacaq?\n43.\tEy iman gətirənlər! Sərxoş ikən nə dediyinizi anlamayana qədər və cunub (murdar) olduğunuz zaman - yol ötən müsafirlər müstəsnadır - qüsl edənədək namaza (namaz qılınan yerə) yaxınlaşmayın. Xəstələndikdə və ya səfərdə olduqda, sizlərdən biri ayaq yolundan gəldikdə, yaxud qadınlara toxunmuş (yaxınlıq etmiş) olduqda (qüsl və dəstəmaz üçün) su tapmadığınız zaman pak bir torpaqla təyəmmüm edin, (ovuclarınızı) üzünüzə və əllərinizə sürtün! Şübhəsiz ki, Allah əfv edəndir, bağışlayandır!\n44.\t(Ya Rəsulum!) Məgər sən kitabdan (Tövratdan) bir pay verilmiş oəanları (yəhudi alimlərini) görmürsənmi ki, onlar zəlaləti satın alır və sizin də (doğru) yoldan azmanızı istəyirlər?\n46.\tYəhudilərin bir qismi (Tövratdakı) sözlərin yerini dəyişib təhrif edir və dillərini əyərək dinə (islama) tə'nə vurmaq məqsədilə (sənə qarşı): "Eşitdik və qəbul etmədik; eşit, eşitməz olasan (kar olasan) və raina", - deyirlər. Əgər onlar: "Eşitdik və itaət etdik; eşit və bizə tərəf bax!",- desəydilər, əlbəttə, onlar üçün daha xeyirli və daha doğru olardı. Lakin Allah onları öz küfrləri ucundan lə'nətə düçar etmişdi. Onların yalnız az bir hissəsi iman gətirmişdir.\n47.\tEy kitab verilmiş kimsələr! Bə'zi üzləri tanınmaz hala salıb ənsələrinə (arxalarına) çevirməmişdən və şənbə gününün hörmətinini saxlamayanlara (əshabus-səbtə) etdiyimiz kimi, onlara da lə'nət etməmişdən əvvəl əlinizdə olanı (Tövratı) təsdiqləyən olaraq nazil etdiyimizə (Qur'ana) iman gətirin! Allahın əmri mütləq yerinə yetəcəkdir!\n48.\tŞübhə yoxdur ki, Allah Özünə şərik qoşanları əvf etməz, amma istədiyi şəxsin bundan başqa olan günahlarını bağışlar. Allaha şərik qoşan şəxs, əlbəttə, böyük günah etmiş olur.\n51.\t(Ya Rəsulum!) Kitabdan (Tövratdan və ya yazıb-oxumaqdan) bir pay (az bir şey) verilənləri (yəhudiləri) görmürsənmi? Onlar Cibt və Tağuta (bu adda iki bütə, yaxud Cibt adlı bütə və Tağut deyilən Şeytana) inanır və kafirlər üçün də: "Bunlar mö'minlərdən daha doğru yoldadırlar", - deyirlər.\n52.\tOnlar Allahın lə'nət etdiyi kimsələrdir. Allahın lə'nət etdiyi kimsəyə isə heç bir kömək edən tapa bilməzsən!\n53.\tYoxsa onların (dünyada) hökmranlıqdan bir payı vardır? Əgər elə olsaydı, onlar insanlara xurma çərdəyinin bir tumurcuğunu (zərrəsini) belə verməzdilər.\n54.\tYoxsa onlar Allahın öz ne'mətindən bəxş etdiyi şeylərə görə insanlara həsəd aparırlar? Halbuki Biz İbrahim övladına da kitab və hikmət vermişdik və onlara böyük mülk (hökmranlıq) bəxş etmişdik.\n56.\tAyələrimizi inkar edənləri oda (Cəhənnəmə) atacağıq. Onların dəriləri bişdikcə, əzabı (həmişə) dadsınlar deyə, o dəriləri başqası ilə əvəz edəcəyik. Əlbəttə, Allah yenilməz qüvvət, hikmət sahibidir!\n57.\tİman gətirən və yaxşı işlər görən şəxsləri (ağacları) altından çaylar axan cənnətlərə daxil edəcəyik ki, orada əbədi qalsınlar. Orada onları pak zövcələr gözləyir. Biz onları daim rahatlıq verən sıx (ləzzətli) kölgəlikdə yerləşdirəcəyik.\n58.\tAllah sizə əmanətləri öz sahiblərinə qaytarmanızı və insanlar arasında hökm etdiyiniz zaman ədalətlə hökm etmənizi əmr edir. Həqiqətən, Allahın bununla (belə bir tapşırıqla) sizə verdiyi öyüd necə də gözəldir! Əlbəttə, Allah (hər şeyi) eşidəndir, görəndir!\n59.\tEy iman gətirənlər! Allaha, Peyğəmbərə və özünüzdən olan ixtiyar (əmr) sahiblərinə itaət edin! Əgər bir iş barəsində mübahisə etsəniz, Allaha və qiyamət gününə inanırsınızsa, onu Allaha və Peyğəmbərə həvalə edin! Bu daha xeyirli və nəticə e'tibarilə daha yaxşıdır.\n60.\t(Ya Rəsulum!) Sənə nazil edilənə (Qur'ana) və səndən əvvəl nazil edilənlərə (Tövrata, İncilə) iman gətirdiklərini iddia edənləri (münafiqləri) görmürsənmi? Onlar Tağutun (Şeytanın) hüzurunda mühakimə olunmaq (Şeytanın məhkəməsinə müraciət etmək) istəyirlər. Halbuki onlara (Şeytana) inanmamaları əmr olunmuşdur. Şeytan isə onları (doğru yoldan) çox uzaq olan zəlalətə sürükləmək istər\n61.\tOnlara: "Allahın nazil etdiyinə (Qur'ana) və Peyğəmbərə tərəf gəlin!" - deyildiyi zaman, münafiqlərin səndən büsbütün üz döndərdiklərini görərsən.\n62.\tBəs etdikləri əməllərin cəzası olaraq başlarına bir müsibət gəldiyi zaman (onların halı) necə olacaq? Sonra onlar sənin yanına gəlib: "Biz yalnız yaxşılıq etmək və (iddiaçılar arasında) barışıq yaratmaq istədik", - deyərək Allaha and içəcəklər.\n63.\tOnlar elə şəxslərdir ki, Allah onların ürələrindəkini (yaxşı) bilir. (Ya Rəsulum!) Sən onlardan üz çevir, onlara öyüd ver və onlara özləri haqqında tə'sirli söz de!\n65.\tAmma, xeyr! (Ya Rəsulum!) Rəbbinə and olsun ki, onlar öz aralarında baş verən ixtilaflarda səni hakim (münsif) tə'yin etməyincə və verdiyi hökmlərə görə özlərində bir sıxıntı duymadan sənə tam bir itaətlə boyun əyməyincə, (həqiqi surətdə) iman gətirmiş olmazlar.\n66.\tƏgər Biz onlara: "Özünüzü öldürün, yaxud yurdlarınızdan çıxın!" - deyə yazıb əmr etsəydik, içərilərində az bir hissəsi müstəsna olmaqla, (bu əmri) yerinə yetirməzdilər. Əgər onlar verilən nəsihətlərə əməl etsəydilər, əlbəttə, bu onlar üçün daha xeyirli və daha düzgün olardı. (imanda sabitqədəmlik baxımından daha möhkəm bir addım olardı).\n69.\tAllaha və Peyğəmbərə itaət edənlər (axirətdə) Allahın ne'mətlər verdiyi nəbilər (peyğəmbərlər), siddiqlər (tamamilə doğru danışanlar, e'tiqadı dürüst, peyğəmbərləri hamıdan əvvəl təsdiq edən şəxslər), şəhidlər və salehlərlə (yaxşı əməl sahibləriylə) bir yerdə olacaqlar. Onlar necə də gözəl yoldaşlardır!\n72.\tAranızda elələri də (münafiqlər) vardır ki, (siz cihada çıxdıqda) ağır tərpənər və əgər sizə bir müsibət üz versə: "Allah mənə lütf etdi ki, onlarla birlikdə (döyüşdə) olmadım", - deyər.\n73.\tƏgər Allah tərəfindən sizə bir ne'mət (qabiliyyət) yetişərsə, o zaman guya aranızda heç bir dosluq yoxmuş kimi: "Kaş ki, mən də onlarla birlikdə olub böyük bir qənimət əldə edəydim!" (söyləyərlər).\n75.\t(Ey müsəlmanlar!) Sizə nə olub ki, Allah yolunda (hicrət etməyib, yaxud əsir kimi Məkkədə qalıb): "Ey Rəbbimiz, bizi əhalisi zalım olan bu şəhərdən (Məkkədən) kənara çıxart, bizə öz tərəfindən mühafizəçi göndər, yardımçı yolla!" - deyə dua edən aciz kişilər, qadınlar və uşaqlar uğrunda vuruşmursunuz?\n77.\t(Ya Rəsulum!) O şəxsləri görmürsənmi ki, onlara (vaxtilə): "(Müharibədən) əl çəkin, namaz qılın, zəkat verin!" - deyilmişdi. Onlara cihad etmək vacib olduqda isə, içərilərindən bir qismi Allahdan qorxan kimi və ya daha artıq bir qorxu ilə insanlardan qorxuya düşərək: "Ey Rəbbimiz! Cihad etməyi nə üçün bizə vacib etdin, nə olardı ki, bizi yaxın zamana qədər (öz əcəlimiz çatana qədər) yubandıraydın! (Daha bir müddət cihadı bizə vacib buyurmayaydın!)" - dedilər. Onlara söylə: "Dünyanın ləzzəti və faydası azdır, lakin müttəqilər üçün axirət daha xeyirlidir. Sizə (müttəqilərə) xurma çərdəyində olan nazik tel qədər belə zülm olunmayacaq!"\n78.\tHarada olursunuz olun, hətta uca (möhkəm) qalalar içərisində olsanız belə, ölüm sizi haqlayacaq. (Ya Rəlulum!) Onlara (yəhudilərə və münafiqlərə) bir xeyir yetişdikdə: "Bu Allahdandır!" - deyərlər, bir pislik üz verdikdə isə: "Bu səndəndir!" - söyləyərlər. (Onlara) de: "Hamısı Allahdandır". Bu camaata nə olub ki, az qala söz də anlamır!\n81.\t(Ya Rəsulum!) Onlar: (Sənə) itaət edirik!" - deyir, lakin sənin yanından çıxıb getdikləri zaman onların bir qismi dediyinin əksinə fikirləşir. Allah onların niyyətində olanları (əməl dəftərlərinə) yazır. Sən onlardan üz çevir, Allaha təvəkkül et! Allahın (sənə) vəkil olması kifayət edər!\n82.\tOnlar Qur'an barəsində (onun Allah kəlamı olması haqqında) düşünməzlərmi? Əgər o, Allahdan qeyrisi tərəfindən olsaydı, əlbəttə, onda çoxlu ziddiyyət (ixtilaf, uyğunsuzluq) tapardılar.\n83.\tOnlara (münafiqlərə bə'zi müsəlmanların sadəlövhlüyü üzündən döyuş meydanından) əmin-amanlıq və ya qorxu xəbəri gəldikdə dərhal onu yayarlar. Halbuki əgər (müsəlmanlar) bunu (münafiqlərə deyil), Peyğəmbərə və ya özlərindən (mö'minlərdən) olan ixtiyar (əmr) sahiblərinə demiş olsaydılar, əlbəttə, həmin xəbəri onun mahiyyətinə varan (belə bir xəbərin yayılmasının məqsədəuyğun olub-olmadığını tə'yin etməyə qadir olan) kimsələr bilərdilər. Əgər Allahın lütfü (mərhəməti) üzərinizdə olmasaydı, şübhəsiz ki, az bir qisminiz müstəsna olmaqla, Şeytana uyardınız.\n84.\t(Ya Rəsulum!) Allah yolunda vuruş (cihad et). Sən yalnız özünə cavabdehsən, lakin mö'minləri də (cihada) təşviq et! Ola bilsin ki, Allah kafirlərin gücünü qırmış (sizi kafirlərin qəzəbindən saxlamış) olsun. Allahın qəzəbi (qəhri) də, əzabı da çox şiddətlidir!\n88.\tSiz nə üçün münafiqlər barəsində iki hissəyə ayrıldınız? Halbuki Allah onları etdikləri əməllərinə görə əvvəlki hallarına (kafirliyə) qaytarmışdır. Siz Allahın (öz istəyi, öz iradəsi ilə küfr edəcəyini, azğın yola düşəcəyini, haqq yoldan azacağını əzəldən bildiyi üçün) azdırdığı kimsəni doğru yolamı gətirmək istəyirsiniz? Allahın sapdırdığı kimsə üçün heç bir (doğru) yol tapa bilməzsən!\n90.\tAncaq sizinlə aralarında əhd olan bir tayfaya sığınanlar, yaxud sizinlə və ya öz qövmlərilə (Məkkə müşriklərilə) vuruşmaqdan ürəkləri sıxılaraq (xoşlanmayaraq) sizin yanınıza gələn şəxslər müstəsnadır. Əgər Allah istəsəydi, onları sizin üstünüzə qaldırardı və onlar da sizinlə vuruşardılar. Əgər onlar sizdən aralanıb bir tərəfə çəkilsələr və sizinlə vuruşmayıb sülh təklif etsələr, o zaman Allah sizin üçün onların əleyhinə çıxmağa heç bir yol qoymaz.\n91.\tSiz elə kəslərə də rast gələcəksiniz ki, onlar həm sizdən, həm də öz camaatından arxayın olmaq istərlər. (Sizin yanınızda özlərini müsəlman kimi, qəbilələrinə qayıtdıqda isə kafir kimi aparırlar). Bunlar da hər dəfə fitnə-fəsad törətməyə sövq edildikdə başıaşağı ora atılarlar (cani-dildən bu işə qoşularlar). Əgər onlar sizi tərk edib getməsələr, sülh təklif etməsələr və sizdən əl çəkməsələr, onda onlara harada rast gəlsəniz, tutub öldürün. Biz onların əleyhinə çıxmaq üçün sizə açıq fərman verdik.\n92.\tHeç bir mö'minə başqa bir mö'mini öldürmək yaraşmaz. Bu ,səhvən (xəta üzündən) olduqda müstəsnadır. Hər kəs bir mö'mini səhvən öldürərsə, o zaman o, mö'min bir qul azad etməli və öldürülmüş şəxsin ailəsi qanbahasını sədəqə olaraq bağışlamadıqda, onlara (ölən şəxsin varislərinə) tam şəkildə qanbahası verməlidir. Əgər (öldürülən şəxsin özü) mö'min olduğu halda, sizə düşmən olan bir tayfadandırsa, o vaxt (öldürülən şəxs) mö'min bir qul azad etməlidir. Əgər (öldürülən şəxs) sizinlə əhd (müqavilə) bağlamış bir tayfadan olarsa, o zaman onun ailəsinə qanbahası verməklə bərabər, mö'min bir qul dəxi azad etmək lazımdır. Hər kəs (azad etməyə qul) tapa bilməsə, o, Allah tərəfindən tövbəsinin qəbul edilməsi üçün bir-birinin ardınca (arası kəsilmədən) iki ay oruc tutmalıdır. Allah (hər şeyi) biləndir, hikmət sahibidir!\n93.\tHər kəs bir mö'min şəxsi qəsdən öldürərsə, onun cəzası əbədi qalacağı Cəhənnəmdir. Allah ona qəzəb və lə'nət edər, (axirətdə) onun üçün böyük əzab hazırlar!\n94.\tEy iman gətirənlər! Allah yolunda (cihad etmək üçün) səfərə çıxdığınız zaman diqqətli olun! Sizə müsəlman olduğunu bildirən (salam verən) bir kimsəyə dünya həyatının puç mənfəətinə tamahsılanaraq: "Sən mö'min deyilsən!" deməyin! Halbuki çox qənimətlər Allah yanındadır. Siz özünüz də bundan əvvəl onlar kimi idiniz, lakin Allah sizə mərhəmət etdi. Elə isə, siz də (insanları bir-birindən fərqləndirməkdə) diqqətli olun! Şübhəsiz ki, Allah bütün etdiklərinizdən xəbərdardır!\n95.\tZərər çəkmədən (üzürsüz səbəbə görə evlərində) əyləşən mö'minlərlə Allah yolunda öz malları və canları ilə cihad edən (vuruşan) kimsələr bir olmazlar. Allah malları və canları ilə vuruşanları (evlərində) əyləşənlərdən (cihada getməyənlərdən) dərəcə e'tibarilə üstün tutdu. Allah bunların hamısına (hər ikisinə savab) və'd etmişdir. (Lakin) Allah mücahidlərə (evlərində) oturanlardan daha böyük mükafatlarla imtiyaz vermişdir.\n97.\tMələklər öz nəfslərinə zülm edənlərin (Məkkədə kafirlər içərisində qalıb hicrət etməyənlərin) canlarını alarkən (onlara) deyəcəklər: "Siz (hicrət zamanı) nə işdə idiniz?" Onlar söyləyəcəklər: "Biz yer üzərində zəif (aciz) kəslər idik." (Mələklər də onlara: ) "Allahın torpağı geniş deyildimi ki, siz də hicrət edəydiniz?" - deyəcəklər. Onların sığınacaqları yer Cəhənnəmdir. O necə də pis yerdir!\n100.\tAllah yolunda hicrət edən şəxs yer üzündə çoxlu sığınacaq və genişlik (bolluq) tapar. Kim evindən çıxıb Allaha və onun Peyğəmbərinə tərəf hicrət etsə, sonra isə (mənzil başına çatmadan) ölüm onu haqlasa, həmin şəxsin mükafatını Allah Özü verər! Allah bağışlayandır, rəhm edəndir!\n101.\tSəfərə çıxdığınız zaman kafirlərin sizə zərər yetirəcəklərindən qorxarsınızsa, namazı qısaltmaq (dörd rək'ətli namazı iki rək'ət qılmaq) sizə günah hesab edilməz. Həqiqətən kafirlər sizinlə açıq düşməndirlər.\n102.\t(Ya Rəsulum!) Sən (əsgərlərin) içərisində olub onlara namaz qıldırdığın zaman onlardan bir dəstə sailahlarını (özlərilə) götürsünlər. (Namazlarını qılıb) səcdə edən kimi sizin arxanıza (düşmənin önünə) keçsinlər. (Və ya onlar namaz qılanda digər dəstə arxalarında olsun). Sonra (namaz qılmamış) o biri dəstə öz ehtiyat vasitələrini və silahlarını götürərək gəlib səninlə birlikdə namaz qılsın! Kafirlər istərdilər ki, sizin silahlarınızdan və mallarınızdan heç bir xəbəriniz olmayaydı və onlar da sizin üzərinizə birdəfəlik (qəfil bir hücumla) basqın edəydilər. Yağışdan əziyyət çəkdiyiniz, yaxud xəstə olduğunuz zaman silahlarınızı (namaz vaxtı) yerə qoymaq sizə günah deyildir, lakin ehtiyatınızı gözləyin! Şübhəsiz ki, Allah kafirlər üçün alçaldıcı əzab hazırlamışdır!\n103.\tNamazınızı qıldıqdan sonra ayaq üstə olanda da, uzananda da Allahı zikr edin, arxayınlığa çixdıqda isə, namazı (öz qaydasınca) qılın! Çünki namaz mö'minlərə bəlli vaxtlarda fərz (vacib) edilmişdir.\n104.\t(Kafir) qövmü tə'qib etməkdə (ey müsəlmanlar!) zəiflik göstərməyin! Əgər siz (yaralarınızdan və səfərin çətinliklərindən) əziyyət çəkirsinizsə, onlar da sizin kimi əziyyət çəkirlər. Halbuki siz onların ummadıqlarını Allahdan umursunuz. Allah (hər şeyi) biləndir, hikmət sahibidir!\n105.\t(Ya Rəsulum!) Həqiqətən, Biz sənə Qur'anı haqq olaraq nazil etdik ki, Allahın sənə göstərdiyi (öyrətdiyi, bildirdiyi) ilə insanlar arasında hökm edəsən. Xainləri müdafiə edən (onların xeyrinə mübahisə aparan) olma!\n107.\tÖzlərilə (bir-birinə) xəyanət edən şəxslərdən ötrü mübahisə etmə! Şübhəsiz ki, Allah günaha batmış xaini sevməz!\n109.\t(Ey xainləri müdafiə edənlər!) Budur, siz dünyada onlardan ötru (onların xeyrinə) mübahisə etdiniz, bəs qiyamət günü kim onlardan ötrü Allahla mübahisə edəcəkdir? Yaxud onlara kim vəkil olacaqdır?\n113.\t(Ya Rəsulum!) Əgər sənə Allahın lütfü (mərhəməti) olmasa idi, əlbəttə, onların bir dəstəsi səni düz yoldan azdırmaq niyyətində olacaqdı. Halbuki onlar özlərindən qeyrisini azdıra bilməz və sənə də heç bir zərər verə bilməzlər. Çünki Allah sənə Qur'anı və hikməti nazil edərək bilmədiklərini öyrətdi. Allahın sənə lütfü böyükdür!\n114.\tOnların gizli söhbətlərinin çoxunda xeyir yoxdur. Xeyir ancaq sədəqə verməyi, yaxud yaxşılıq etməyi və ya insanlar arasında sülh yaratmağı əmr edən kimsənin söhbətindədir. Allahın razılığını qazanmaq üçün belə işlər görən kimsəyə (axirətdə) böyük mükafat verəcəyik!\n115.\tHər kəs özünə doğru yol aşkar olandan sonra Peyğəmbərdən üz döndərib mö'minlərdən qeyrisinin yoluna uyarsa, onun istədiyi (özünün yönəldiyi) yola yönəldər və Cəhənnəmə varid edərik. Ora necə də pis yerdir.\n118.\tAllah ona (Şeytana) lə'nət etdi (rəhmətindən kənar edib dərgahından qovdu). O isə dedi: "Əlbəttə, mən Sənin bəndələrindən müəyyən bir qismini ələ alacağam".\n119.\tOnları hökmən (doğru yoldan) sapdıracaq, (puç) xülyalara salacaq, heyvanlarının qulaqlarını kəsməyi və Allahın yaratdıqlarını dəyişdirməyi əmr edəcəyəm! Allahı atıb Şeytanı özünə dost tutun şəxs, əlbəttə, açıq-aşkar ziyana uğramışdır.\n120.\t(Şeytan) onlara (müşriklərə) və'dlər verir, ürəklərində arzular oyadır. Lakin Şeytan onlara yalnız yalan və'dlər verir.\n121.\tOnların (Şeytana uyanların) yeri Cəhənnəmdir. Və oradan xilas olmağa çarə tapmazlar.\n122.\tİman gətirib yaxşı işlər görənləri isə, Biz (ağacları) altından çaylar axan cənnətlərə daxil edəcəyik. Allahın haqq olan və'di üzrə, onlar orada əbədi qalacaqlar. Allahdan daha doğru danışan kimdir?!\n123.\tBu, (Cənnətə daxil olmaq) nə sizin, nə də kitab əhlinin arzusu ilə deyildir. Pislik edən şəxs, onun cəzasını görəcək və o, Allahdan başqa özünə nə bir dost, nə də bir imdada yetən tapacaqdır!\n124.\tMö'min olmaqla bərabər, yaxşı işlər görən kişilər və qadınlar Cənnətə daxil olarlar. Onlara xurma çərdəyi qədər haqsızlıq edilməz!\n125.\tYaxşı əməl sahibi olun ozünü Allaha təslim edən, İbrahimin hənif millətinə (dininə) tabe olan şəxsdən din e'tibarilə daha gözəl kim ola bilər? Həqiqətən, Allah İbrahimi (Özünə) dost tutmuşdur!\n127.\t(Ya Rəsulum!) Səndən qadınlar barəsində fətva (əsasında hökm çıxarılan şər'i məsləhət) istəyirlər. De ki: "Onlar barəsində fətvanı sizə Allah və Kitabdan (Qur'andan) sizə oxunan (ayələr) verir. Onlar verilməsi vacib olanı (mirası) özlərinə verməyərək evlənmək istədiyiniz yetim qızlar (qadınlar) və aciz uşaqlar haqqında, həmçinin yetimlərlə ədalətlə rəftar etməniz barədə olan ayələrdir". Sizin etdiyiniz bütün xeyirli işləri, şübhəsiz ki, Allah bilir!\n128.\tƏgər bir qadın öz ərinin qaba rəftarından, yaxud ondan üz çevirməsindən qorxarsa, onların öz aralarında bir növ barışıb düzəlişmələrindən (ər-arvada) heç bir günah gəlməz. Çünki barışmaq daha xeyirlidir. Ancaq nəfslərdə xəsislik (qısqanclıq) həmişə mövcuddur. Əgər siz yaxşı dolanıb (dava-dalaşdan, kobud rəftardan) çəkinsəniz (bu sizin üçün daha yaxşı olar). Şübhəsiz ki, Allah ediyiniz hər bir işdən xəbərdardır!\n131.\tGöylərdə və yerdə nə varsa, (hamısı) Allaha məxsusdur. (Ey müsəlmanlar!) Biz sizdən əvvəl kitab verilənlərə də, sizə də Allahdan qorxmanızı tövsiyə etdik. Əgər Allahı inkar etsəniz belə, (yenə də) göylərdə və yerdə nə varsa, (hamısı) Allahındır. Allah ehtiyacsızdır, (öz-özlüyündə) şükür olunmağa, (tə'rif olunmağa) layiqdir.\n133.\tEy insanlar! Əgər O istərsə, sizi yox edər, (yerinizə) başqalarını gətirər. (İnsanları məhv edib əvəzində başqa bir məxluq yaradar). Allah buna qadirdir!\n135.\tEy iman gətirənlər! (Şahidliyiniz) sizin özünüzün, ata-ananızın, yaxın qohumlarınızın əleyhinə olsa belə, ədalətdən möhkəm yapışan Allah şahidi olun! (Əleyhinə şahidlik edəcəyiniz şəxs) istər dövlətli, istər kasıb olsun, hər halda Allah onların hər ikisinə (sizdən) daha yaxındır. Nəfsinizin istəyinə uyub haqdan üz çevirməyin! Əgər dilinizi əyib büzsəniz və ya (doğru şəhadət verməkdən, yaxud ümumən şahidlikdən) boyun qaçırsanız, (bilin ki) Allah etdiyiniz işlərdən xəbərdardır!\n136.\tEy iman gətirənlər! Allaha və Peyğəmbərinə, Onun Öz Peyğəmbərinə endirdiyi Kitaba (Qur'ana) və ondan əvvəl nazil etdiyi kitablara iman gətirin! Allaha, onun mələklərinə, kitablarına, peyğəmbərlərinə və axirət gününə inanmayan şəxs, şübhəsiz ki, (doğru yoldan) çox azmışdır.\n137.\t(Əvvəlcə) iman gətirib sonra kafir olan, sonra iman gətirib yenə kafir olan, sonra da küfrünü artıran kəsləri Allah heç vaxt bağışlayan və doğru yola yönəldən deyildir!\n138.\t(Ya Rəsulum!) Munafiqlərə müjdə ver ki, onlardan ötrü (axirətdə) şiddətli əzab var.\n139.\tO münafiqlər ki, mö'minləri qoyub kafirləri dost tuturlar. (İzzət və) qüdrəti onların yanındamı axtarırlar? Şübhəsiz ki, (izzət və) qüdrət tamamilə Allaha məxsusdur!\n140.\tAllah Kitabda (Qur'anda) sizə nazil etmişdir (bildirmişdir) ki, Allahın ayələrini inkar edildiyini və onlara istehza olunduğunu eşitdiyiniz zaman müşriklər başqa bir söhbətə girişməyənə qədər onlarla bir yerdə əyləşməyin! Çünki o vaxt siz də onların tayı olarsınız. Həqiqətən, Allah münafiqlərin və kafirlərin hamısını Cəhənnəmdə bir yerdə toplayacaqdır!\n141.\t(Ey müsəlmanlar!) Sizə göz qoyan (münafiqlər) Allah tərəfindən sizə bir qələbə üz verdikdə: "Məgər biz də sizinlə deyildikmi? " deyər, kafirlərə (zəfər) nəsib olduqda isə: "Məgər (mö'minlərlə birlikdə sizə qarşı vuruşsaydıq) biz sizə qalib gələ bilməzdikmi? Məgər biz mö'minlərə (onların sizə qarşı təcavüzünə cürbəcür vasitələrlə) mane olmadıqmi? " - söyləyərlər. Qiyamət günü Allah Özü sizin aranızda hökm verəcəkdir. Allah heç vaxt kafirlərə mö'minlərin əleyhinə olan bir yol göstərməz!\n143.\t(Münafiqlər imanla küfr arasında) tərəddüd edib nə (tamamilə) bunlara (mö'minlərə), nə də onlara (kafirlərə) tərəf dönərlər. Allahın azdırdığı şəxs üçün heç bir yol (nicat yolu) tapa bilməzsən!\n144.\tEy iman gətirənlər! Mö'minləri qoyub kafirləri dost tutmayın! Məgər Allaha öz əleyhinizə açıq bir dəlilmi vermək istəyirsiniz?\n146.\tTövbə edənlər, özlərini islah edib düzəldənlər, Allahdan möhkəm yapışanlar və Allah qarşısında dinini (e'tiqadını) təmizləyənlər müstəsnadır. Çünki onlar mö'minlərə bərabərdirlər. Mö'minlərə isə Allah böyük mükafat verəcəkdir!\n147.\tƏgər siz şükür etsəniz və iman gətirsəniz, Allah sizə nə üçün əzab versin ki, Allah şükrə qiymət verəndir, (hər şeyi) biləndir!\n148.\tAllah pis sözün açıq (ucadan) deyilməsini sevməz. Yalnız zülm olunmuş şəxslər müstəsnadır. Allah (hər şeyi) eşıdəndir, biləndir!\n150.\tAllahı və peyğəmbərlərini inkar edənlər, Allahı peyğəmbərlərindən ayırmaq istəyənlər. "Biz peyğəmbərlərdən bə'zisinə inanır, bə'zilərinə isə inanmırıq",- deyənlər və bunun (iman ilə küfr) arasında bir yol (məzhəb) tapmaq istəyənlər -\n153.\t(Ya Rəsulum!) Kitab əhli (yəhudilər) sənin onlara göydən (birdəfəlik) bir kitab endirməyini istəyirlər. Halbuki onlar (vaxtilə) Musadan bundan daha böyüyünü istəmiş və: "Bizə Allahı aşkar göstər!" - demişdilər. Və öz ədalətsizlikləri üzündən onları ildırım vurmuşdu. Sonra onlara açıq-aydın mö'cüzələr gəldiyi halda, buzova sitayiş etmişdilər. Biz bundan da (onların bu günahından da) keçdik və Musaya açıq-aşkar dəlil (parlaq mö'cüzələr) verdik.\n154.\tƏhdə riayət etsinlər deyə, Tur dağını onların (başları) üzərinə qaldırdıq və onlara: "Qapıdan (ibadət çadırının qapısından) səcdə edərək daxil olun, şənbə gününün qayda-qanununu pozmayın!" - dedik. Və onlardan möhkəm əhd aldıq.\n155.\tLakin onlar verdikləri əhdi pozduqları, Allahın ayələrini inkar etdikləri, peyğəmbərləri haqsız yerə öldürdükləri və: "Ürəklərimiz pərdəlidir!" - dedikləri ucundan (Allahın lə'nətinə düçar oldular). Bəli, öz küfrləri üzündən Allah onların ürəklərinə möhür vurmuşdur (kilidləmişdir). Buna görə də onların yalnız az bir hissəsi iman gətirər.\n156.\tOnlar həm də küfr etdikləri (İsanı inkar etdikləri) və Məryəmə qarşı böyük bir böhtan dedikləri üçün (lə'nətə düçar oldular).\n157.\t(Onların lə'nətə düçar olmalarının bir səbəbi də: ) "Biz, Allahın elçisi Məryəm oğlu İsa əl-Məsihi öldürdük", - demələridir. Halbuki onlar İsanı nə öldürdülər, nə də çarmıxa çəkdilər. Onlarda yalnız belə bir təsəvvür yarandı. Bu haqlı ixtilafda olanlar onun (şəxsən öldürülməsi) barəsində, əlbəttə, şəkk-şübhə içərisindədirlər. Onların buna dair heç bir mə'lumatı yoxdur. Onlar ancaq zənnə qapılırlar. Həqiqətdə onu (İsanı) öldürməmişdilər.\n160.\tYəhudilər zülm etdiklərinə və bir çoxlarını Allahın yolundan döndərdiklərinə görə (əvvəlcə) özlərinə halal edilmiş gözəl (təmiz, halal) ne'mətləri onlara haram etdik.\n162.\tLakin onların elmdə qüvvətli (möhkəm) olanları və mö'minləri sənə nazil edilənə və səndən əvvəl nazil edilənə və səndən əvvəl nazil olanlara inanır, namaz qılır, zəkat verir, Allaha və axirət gününə iman gətirirlər. Biz, əlbəttə, onlara böyük mükafat verəcəyik!\n163.\t(Ya Rəsulum!) Biz Nuha və ondan sonrakı peyğəmbərlərə vəhy göndərdiyimiz kimi, sənə də vəhy göndərdik. Biz İbrahimə, İsmailə, İshaqa, Yə'quba və onun övladlarına, İsaya, Əyyuba, Yunisa, Haruna və Süleymana da vəhy göndərdik. Biz Davuda da Zəburu verdik.\n164.\t(Biz) peyğəmbərlər (göndərdik). Onların bə'zisinin əhvalatını bundan əvvəl sənə danışdıq, bə'zisinin əhvalatını isə söyləmədik. Və Allah Musa ilə sözlə (arada heç bir başqa vasitə olmadan) danışdı.\n165.\tBiz peyğəmbərləri (mö'minlərə) müjdə gətirən və (kafirləri) əzabla qorxudan kimi göndərdik ki, daha insanlar üçün peyğəmbərlərdən sonra Allaha qarşı bir bəhanə yeri qalmasın. Allah yenilməz qüvvət sahibi, hikmət sahibidir!\n166.\tLakin (Ya Rəsulum!) Allah sənə nazil etdiyi (Qur'an) ilə şəhadət verir ki, onu (Qur'anı) Öz elmi ilə (Özünə xas olan elm və hikmətlə) nazil etmişdir. Mələklər də buna şahidlik edirlər. Təkcə Allahın şahid olması yetər!\n167.\t(Allahı) inkar edən və (insanları) Allahın yolundan döndərən şəxslər, şübhəsiz ki, (haqdan) çox uzaq bir zəlalətə uğramışlar.\n170.\tEy insanlar! Peyğəmbər Rəbbinizdən sizə haqla (Qur'anı) gətirdi. (Ona) iman gətirin! Bu sizin üçün xeyirli olar. Siz (onu) inkar etsəniz də, (bilin ki) göylərdə və yerdə nə varsa, (hamısı) Allaha məxsusdur. (Allahın sizin Ona inanıb-inanmamağınıza heç bir ehtiyacı yoxdur. Bu, ancaq sizin özünüzə xeyir və ya zərər gətirə bilər). Həqiqətən, Allah (hər şeyi) biləndir, hikmət sahibidir!\n171.\tEy kitab əhli! Öz dininizdə həddi aşmayın! Allah barəsində yalnız haqqı deyin. Həqiqətən, Məryəm oğlu İsa əl-Məsih ancaq Allahın peyğəmbəri, (Cəbrail vasitəsilə) Məryəmə çatdırdığı bir söz və Onun tərəfindən olan bir ruhdur. Allaha və peyğəmbərlərinə iman gətirin. (Allah barəsində) "üçdür" deməyin. (Belə sözlərə) son qoyun ki, (bu) sizin üçün daha yaxşı olar. Həqiqətən, Allah tək bir tanrıdır. Övladı olmaqdan (bu bəşəri xüsusiyyətdən) kənardır. Göylərdə və yerdə nə varsa, (hamısı) Onundur. Allahın (sizə) vəkil olması bəs edər!\n173.\t(Allah) iman gətirənlərin və yaxşı işlər görənlərin mükafatlarını büsbütün verəcək, üstəlik Öz ne'mətindən onlar üçün (bir qədər) artıracaqdır. (Allaha ibadət etməyi) özlərinə sığışdırmayanları və təkəbbür göstərənləri isə acı bir əzaba düçar edəcəkdir! Onlar özlərinə Allahdan savayı nə bir dost, nə də havadar tapacaqlar!\n174.\tEy insanlar! (Bu Muhəmməd) sizə Rəbbiniz tərəfindən dəlil gəlmişdir. Biz sizə aydın bir nur (Qur'an) endirdik.\n175.\tAllah Ona iman gətirən və Ondan möhkəm yapışanları öz mərhəməti, lütfü altına alar və onları özünə tərəf gedən düz yola yönəldər.\n176.\t(Ya Rəsulum!) Səndən fətva istəyirlər. De: "Atası və övladı olmayan şəxs (şəxsin mirası) haqqında Allah sizə belə fətva verir: Övladı (və atası) olmayan bir şəxs vəfat etdikdə onun (atabir-anabir və ya yalnız atabir) bir bacısı varsa, qoyub getdiyi malın yarısı bacıya çatır. Övladı (və atası) olmayan bir qadın vəfat etdikdə qardaşı onun varisidir (malının hamısı onun payına düşür). Əgər vəfat edən şəxsin iki (və ya daha artıq) bacısı varsa, mirasın üçdə ikisi onlara çatır. Əgər varislər qardaş və bacılardan (bir qardaş, bir bacı və ya bir neçə bacı-qardaşdan) ibarət olarsa, kişiyə (qardaşa) qadına (bacıya) düşən payın iki misli verilir". Allah bunu sizə doğru yoldan çıxmamağınız üçün aydınlaşdırır. Allah hər şeyi biləndir!\n4 iyun 2015 02:46\n2 iyun 2015 17:30\n1 iyun 2015 15:58\n1 iyun 2015 01:32\nAllah Razi Olsun,cox sagolun xeber ucun


"Yaşıl Gələcək" inşa müsabiqəsinin qalibləri müəyyən edildi (FOTO) - Trend.Az\n"Yaşıl Gələcək" inşa müsabiqəsinin qalibləri müəyyən edildi (FOTO)\nCəmiyyət Materials 20 May 2014 19:14\nƏtraf mühitin mühafizəsinə və tullantıların düzgün idarə edilməsinə uşaqların və yeniyetmələrin diqqətini cəlb etmək məqsədilə “Təmiz Şəhər” ASC tərəfindən aprel ayında elan edilmiş “Yaşıl Gələcək” inşa müsabiqəsi başa çatmışdır.\nƏtraf mühitin mühafizəsinə və tullantıların düzgün idarə edilməsinə uşaqların və yeniyetmələrin diqqətini cəlb etmək məqsədilə "Təmiz Şəhər" ASC tərəfindən aprel ayında elan edilmiş "Yaşıl Gələcək" inşa müsabiqəsi başa çatmışdır.\nASC-nin mətbuat xidmətindən Trend-ə verilən məlumata görə, bir ay ərzində davam edən müsabiqədə şagird və tələbələr fəallıq göstərmiş və çoxsaylı yazılar təqdim edilmişdir. Bu tədbirə böyük maraq bir daha ətraf mühitin mühafizəsi məsələlərinə gənclərin artan diqqətinin göstəricisidir.\nLayihə çərçivəsində "Tullantıları necə azaltmalıyıq?", "Ətrafı təmiz saxlamaq üçün nə etməliyik?", "Tullantı nədir və onun faydaları hansılardır?" kimi sualları barədə fikirlərini inşalarda əks etdirən tələbə və məktəblilərdən tədbirin şərtlərinə cavab verən 200 nəfər müsabiqəyə buraxılmışdır. Belə ki, müsabiqəyə təqdim edilən inşalar Milli Məclisin, Təhsil Nazirliyinin, "Təmiz Şəhər" ASC-nin, Azərbaycan Jurnalistlər Şəbəkəsi İctimai Birliyinin və Azərbaycan Gənclər Təşkilatları Milli Şurasının nümayəndələrinin daxil olduğu münsiflər heyəti tərəfindən baxılmış, məzmun, ideya, formata olan tələblər üzrə dəyərləndirilmiş və birinci üç yerin qalibləri müəyyən edilmişdir.\nMayın 20-də inşa müsabiqəsinin yekunlarına həsr edilmiş təqdimat keçirilmişdir. "Təmiz Şəhər" ASC-nin Layihələrin idarəedilməsi və ictimaiyyətlə əlaqələr şöbəsinin müdiri Oqtay Məmmədov təqdimatında müsabiqəyə təqdim edilən inşalarda çoxsaylı faydalı fikirlərin səsləndirildiyini, ətraf mühitlə bağlı məsələlərin yeniyetmə və gəncləri daha çox düşündürdüyünü qeyd etmiş, inşalarda qeyd edilən təkliflərin dəyərləndiriləcəyini və Cəmiyyətin ictimaiyyətlə fəaliyyətində nəzərə alınacağını bildirmişdir.\nTəqdimatın sonunda inşa müsabiqəsinin yekunları açıqlanmışdır. Üçüncü yerin qalibi "Təmiz gələcəyə doğru" mövzulu inşanın müəllifi Bakı Türk Liseyinin tələbəsi Bəyimxanım Bəhməni, ikinci yerin qalibi "Təmiz saxla, sağlam ol, qazan" inşasının müəllifi Göyçay rayonu 7 nömrəli məktəbin tələbəsi Cəmil Eminov, birinci yerin qalibi isə "Yaşıl gələcəyimiz" mövzulu inşanın müəllifi Balaxanı sakini, 287 nömrəli orta məktəbin 9-cu sinif şagirdi Nəriman Əliyev elan edilmiş, hədiyyələr və diplomlarla təltif edilmişlər. İnşa müsabiqəsində iştirak edən bütün məktəbli və tələbələr isə iştirakçı sertifikarları ilə təltif edilmiş və "Təmiz Şəhər" ASC tərəfindən Bərk Məişət Tullantıların Yandırılması və Balaxanı Bərk Məişət Tullantılarının Çeşidlənməsi Zavodlarının fəaliyyəti ilə əyani tanış olmaq imkanı əldə etmişlər.\nQeyd edək ki, inşa müsabiqəsinin keçirilməsində məqsəd gəncləri bu mövzuda düşündürmək və onların fikirlərini öyrənməkdir.


Türkiyəyə qarşı haqsızlıq sabah başqa ölkələrə qarşı da aparıla bilər\nBunu “Ekspress.az”a açıqlamasında Milli Məclisin deputatı Məlahət İbrahimqızı ABŞ-ın son vaxtlar Türkiyəyə qarşı açdığı iqtisadi savaşa münasibət bildirərkən deyib.\nTürkiyəyə qarşı hazırda yeni bir həmlə, yeni bir projenin başlandığını deyən Məlahət İbrahimqızının sözlərinə görə, bunun hansı formada təzahür edəcəyini hər kəs izləyirdi. “Biz Türkiyəyə qarşı aparılan bu siyasətin izlərini görürdük. Lirənin dəfələrlə dəyərdən düşməsi, bu, artıq yeni bir iqtisadi müharibənin, yeni bir cəbhənin açılmasını sübut edirdi. Və türk lirəsi hədsiz dərəcədə inflyasiyaya uğradıqda bütün Türk xalqı ayağa qalxdı, Türkiyənin prezidenti hörmətli Rəcəb Tayyib Ərdoğan Türk milləti ilə bir yerdə Türk xalqının, millətinin qürurunu qorudu. Çox təəssüf ki, sosial şəbəkələrdə, bəzi mətbuat orqanlarında Türkiyə Cümhuriyyətinin prezidenti Ərdoğanın və onun komandasının nə üçün həmin o imperialist ölkələr, təşkilatlar qarşısında baş əymədiyini, tabe olmadığını bəzən tənqid edirlər. Yazırlar ki, nə üçün Türkiyə və Türkiyənin iqtidarı, şəxsən Ərdoğan bu qüvvələr qarşısında gedib baş əymir, tabe olmur, onların diqtəsini yerinə yetirmir? Yəni bilirsiniz, bu, bir millətin qürurunun çeynənməsi deməkdir. Bu, bir millətin, bir ölkənin bugünkü qloballaşan dünyada, beynəlxalq aləmdə nüfuzunun çökməsi, ləkələnməsi deməkdir. Biz bu günlərdə gördük ki, Türk xalqı necə bunu qarşıladı. Bütün siyasi partiyalar, tutduğu vəzifədən asılı olmayaraq hər kəs, bütün xalq bu iqtisadi savaşa qarşı ayağa qalxdı. Bunu bütün beynəlxalq təşkilatlar, dövlətlər də gördü. Bir neçə gündür ki, Almaniyanın rəsmiləri, şəxsən xanım Merkel Türkiyənin müdafiəsinə qalxdı. Bundan başqa İtaliya, ərəb ölkələrindən Qətər Türkiyəni müdafiə etdi. Azərbaycan Xarici İşlər Nazirliyinin mətbuat xidməti bizim dövlətin mövqeyini bir daha açıqladı ki, Azərbaycan həmişə Türkiyənin yanındadır, Azərbaycan xalqı da Türkiyə xalqının yanındadır və Azərbaycan dövləti, hökuməti Allah eləməsin, hər-hansı hadisə baş verərsə, ən pis günündə belə Türkiyənin yanındadır və hökumətimiz, Azərbaycan dövləti Türkiyədə bundan sonra da iri sərmayə qoyuluşlarını davam etdirəcək. Yəni Azərbaycan hər zaman Türkiyənin yanındadır. Azərbaycanla Türkiyənin gücü birlikdədir” – deyən Məlahət İbrahimqızı hesab edir ki, son illər Türkiyəyə qarşı aparılan bu hərbi, iqtisadi, siyasi əməliyyatlar gələcəkdə başqa dövlətlərə qarşı da aparıla bilər: “Belə ədalətsizlik, belə haqsızlıq, başqa dövlətlərin daxili işlərinə qarışmaq, başqa ölkələrə, xalqlara Allahın verdiyi təbii sərvətləri mənimsəməyə cəhd etmək, bu gün Türkiyəyə qarşı aparılırsa, sabah başqa ölkələrə qarşı da aparıla bilər. Heç bir ölkə bu cür sümürgəçi imperialist qüvvələrin, güclərin, təşkilatların hədəfindən sığortalanmayıblar.


Azərbaycanın Büdcə Məcəlləsi hazırlanır - Günün Səsi Azərbaycanın Büdcə Məcəlləsi hazırlanır - Günün Səsi\n08 Dekabr 2021 19:35\nBüdcə Məcəlləsinin hazırlanması üzərində iş gedir.\nGununsesi.info xəbər verir ki, bunu maliyyə naziri Samir Şərifov Milli Məclisin İqtisadi siyasət, sənaye və sahibkarlıq komitəsinin bugünkü iclasında “Büdcə sistemi haqqında” və “Dövlət borcu haqqında” qanunlara təklif edilən dəyişikliklərin müzakirəsi zamanı deyib.\nS.Şərifov bildirib ki, millət vəkillərinin də tövsiyələrinə uyğun olaraq Büdcə Məcəlləsi hazırlanır və bu, müəyyən vaxt aparacaq.\n“Hazırda isə Vətən müharibəsində qazanılan Zəfərin yaratdığı reallıqlar və müasir dövrün çağırışları kontekstində, o cümlədən mövcud qanunvericiliyə uyğun təklif olunan bu dəyişikliklərin qəbulu aktualdır”, – deyə nazir qeyd edib.\nPrevious Paşinyan Moskvadan SİQNAL ALDI:\nNext Polis Akademiyasına qəbul qaydası təsdiqləndi\nNazir Azərbaycan-BƏƏ münasibətlərindən yazdı\n20 May 2022 16:32\n19 May 2022 10:21\n“Azeri Light”ın qiyməti 118 dollara düşdü


13 yaşlı qıza təcavüz edəni neçə illik həbs cəzası gözləyir? - Hüquqşünas izah edir » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n13 yaşlı qıza təcavüz edəni neçə illik həbs cəzası gözləyir? - Hüquqşünas izah edir\nXəbər verdiyimiz kimi, Lerikdə 13 yaşlı qız məmur qohumu tərəfindən zorlanıb. 7-ci sinif şagirdi olan qız 4 aylıq hamilədir. Lakin zorakılıq hadisəsinin üstündən müəyyən müddət keçməsinə baxmayaraq yalnız dünən sosial şəbəkələrdə bu haqda məlumat yayıldı. Zərəçəkmişin atası isə bu gün mediaya açıqlamasında bildirib ki, qızının həmin şəxslə göbəkkəsdisi olub. Ata isə qızının zorlanmadığını ididia edir. O bildirir ki, göbəkkəsdi olsa da, qızı yetkinlik yaşınadək özünün himayəsində qalacaq.\nAtanın bu açıqlamasından sonra sosial mediada ona qarşı hücumlar artdı. Atasının qızını satdığını deyənlər də oldu. Çünki qız 13, təcavüzkar isə 24 yaşındadır. Burada göbəkkəsdidən söhbət gedə bilməz. Ona görə də, atanın digər açıqlamalarının da yalan olması ehtimaı yüksəkdir.\nBəs həmin şəxsin təcavüzü təsdiqləndiyi halda onu və bunu gizlədən atanı hansı məsuliyyət gözləyir.\nHüquqşünas Asif Abdullayev Sfera.az-a açıqlamasında Cinayət Məcəlləsinin müvafiq maddələri haqda danışıb:\n"13 yaşlı qızın zorlanması ağır cinayət hesab edilir. Həmin şəxs Cinayət Məcəlləsinin 149.3.3-cü maddəsi ilə məsuliyyətə cəlb olunur. Qanunvericilikdə14 yaşına çatmamış şəxslərə qarşı zorlama hallarına görə 10-15 il azadlıqdan məhrumetmə cəzası nəzərdə tutulur”.\nEskpert bildirir ki, yetkinlik yaşına çatmış şəxs zorlandıqda bu zaman 149-cu maddənin ilk bəndi ilə zərərvurmuş məsuliyyətə cəlb olunur.Bu maddəyə görə zərərçəkən özü şikayət etdiyi halda cinayət işi açılır. Yəni, hətta polisin də məlumatı olarsa, zərərçəkən şikayət etmədən heç bir cinayət işi açılmır. Lakin 149.3.3 maddəsi ilə tərəfin şikayətli olub-olmaması əhəmiyyətli olmayacaq:\n"Bu zaman zərərçəkənin şikayətçi olmaması sadəcə olaraq cəzanın yüngülləşməsinə kömək edə biləcək”.\nCinayət haqda məlumatlı olub onu gizlədən şəxsləri hansı məsuliyyət gözləyir? A.Abdullayev bildirir ki, bu zaman da həbs cəzası gözlənilir:\n"307.1-ci maddədə qeyd olunur ki, ağır və xüsusi ilə ağır cinayətlərin törədilməsi haqda şəxs məlumatlı olub susarsa, bu zaman onu cinayət məsuliyyəti gözləyir. Ən pis halda ata 2 ilədək azadlıqdan məhrum edilə bilər. Zərərçəkmişin ailə üzvləri cinayəti gizlədirsə, bu zaman həmin şəxs məsuliyyətə cəlb olunur. Övlada qarşı cinayət törədilirsə və valideyn bu hadisənin üstünü örtürsə, bu artıq validyenlik hüququndan sui-istifadədir”.\nVəkil həmçinin maarifləndirici tədbirlərin görülməsinin vacibliyini vurğulayıb:\n"Övlad valideyndən asılı qalmamalıdır və belə hallarda bilməlidir ki, hara müraciət etməlidir”.\nBakıdakı “Armani” şirkətinin ermənilərlə nə əlaqəsi? - Təfərrüat


Kənd təsərrüfatı sahəsində standartlara və sertifikatlaşdırmaya dair seminar keçiriləcək\nİqtisadiyyat 1 Mart 2019 16:44 (UTC+04:00)\nKiçik və Orta Biznesin İnkişafı Agentliyi (KOBİA) və “SGS Azeri” MMC-nin təşkilatçılığı ilə sahibkarlar üçün “Kənd təsərrüfatı məhsullarının ixracı üzrə əkinçilik standartları və sertifikatlaşdırma prosesi” mövzusunda seminar təşkil olunacaq.\nAgentlikdən Trend-ə verilən məlumata görə, seminarın keçirilməsində məqsəd kənd təsərrüfatı sahəsində rəqabətqabiliyyətli məhsul istehsalının artırılması, innovativ metodların tətbiqi ilə məhsuldarlığın yüksəldilməsi və ixrac potensialının genişləndirilməsinə nail olmaq üçün beynəlxalq norma və tələblər barədə sahibkarların maarifləndirilməsidir.\nSeminar 6 mart 2019-cu il tarixində, saat 09.00-dan 13.00-dək Bakı Biznes Mərkəzində (Ünvan: Bakı şəhəri, Neftçilər prospekti, 44) keçiriləcəkdir.\nTədbirdə iştirak üçün ödəniş nəzərdə tutulmur.\nSeminarda iştirak etmək istəyən sahibkarlar qeydiyyat üçün müraciət edə bilərlər:\n(055) 792-24-26, [email protected]\n“SGS Azeri” MMC\n(050) 286-01-60, [email protected]


Nəriman Həsənzadənin “Nuru Paşa” poeması » Bizim analoqumuz yoxdur!\nAnaloq.az 26-02-2017, 10:18\nNəriman Həsənzadə “Nuru Paşa” (2009) poemasını tarixi mövzuda yazmışdır. Əsər on beş sərbəst şeir parçasından ibarətdir. Poema bədii cəhətdən bitkin əsər olsa da, vahid sujet xətti yoxdur. Əsər XX əsrin əvvəllərində Nuru Paşanın Azərbaycana gəlişindən və xilaskarlıq missiyasından bəhs edir. Bu gəlişin səbəbləri tarixi və müasir zaman müstəvisində təqdim olunur. Azərbaycanlıların soyqırıma məruz qalması detalı ilə iki türk dövlətinin tarixən keçdiyi inkişaf yoluna şairin münasibətini görmək olur.\nƏsərin yazılmasında əsas məqsəd Paşanın niyə köməyə gəlməyə məcbur olduğunu göstərməkdir. Ona görə də, şair Azərbaycanın o zamankı mövcud durumunu belə canlandırır: “Ermənilər pusqudaydı top-tüfənglə. Gəncəlilər - yol üstündə duz-çörəklə”. Yəni onun gəlişinin səbəbi Azərbaycanın xilaskarı missiyasını yerinə yetirməkdir. Ermənilər top-tüfənglə pusquda olsalar da, yerli əhali xilaskarını duz-çörəklə qarşılamağa hazır idi. Şair bu qətliamlarla paralel olaraq götərir ki, azərbaycanlıların qanının töküldüyü bir zamanda “Hələ Bakı Sovetində iclas gedir, məşvərətdi. Bu məşvərət qırğınlara bəraətdi Bu bəraət- bu millətə xəyanətdi”. Müəllif xalqımızı bu qırğınlara gətirən tarixə də nəzər salır. Qüdrətli türk imperiyalarını və imperatorlarını detalları ilə xatırladır:\n- Nuru paşa doğulacaq,


"Elə yazıqlar bir ay efirə çıxmasalar unudulacaqlar" – Gülüstan Əliyeva | Milli Tribuna\n“Elə yazıqlar bir ay efirə çıxmasalar unudulacaqlar” – Gülüstan Əliyeva\n“Əvvəl kimsə haqqımda nəsə deyəndə, mənə söz atanda əsəbiləşirdim, indi boş verirəm. Reaksiya vermək qarşı tərəfə şərəf olur. Özünü önəmsəyir”.\nMillitribuna.az axşam.az-a xəbər verir ki, bu sözləri Əməkdar artist Gülüstan Əliyeva “Show news” verilişinə açıqlamasında deyib. Müğənni qalmaqallardan bəhs edib. O bildirib ki, indi tanınmış ifaçıya söz atıb, gündəmə gəlmək dəb alıb:\n“Daha çox tanınmışlara söz atıb gündəmə gəlmək istəyirlər. Mənimlə də qalmaqal etmək istəyənlər çox olub, ad çəkmək istəmirəm. Reklam olar onlar üçün. Sözü deyirsən, sahibi özü götürür. Üzə vurmasa da, içində fikirləşir ki, sözün sahibi mənəm. Məni zəif bilsəydilər, adımdan istifadə etməzdilər. İndi “antireklam” da bir reklam olub.\nYanında cangüdənlərlə gəzən “müğənnicikləri” indi sayan yoxdur. Ona görə də indi sənətinlə yadda qalmalı, sevilməlisən. Sənətə indi maşını, cangüdəni ilə gəlirlər və gündəm olduqlarını düşünürlər. Yazıqlarda belə düşüncə formalaşıb. Sənətin olmasa, heç kimə maraqlı deyilsən. Elə yazıq müğənnilər bir ay efirə çıxmasalar bilirlər ki, unudulacaqlar. Dişim ağrıyır, anam öldü, xəstəyəm kimi hallarla sənətdə alver eləmək olmaz”.\nMilli Məclis Aparatının Əsasnaməsi hazırlanır


Elanın kodu: 275663\nKupçalı mənzil almaq istəyənlər üçün gözəl variant. Şəhərin ekoloji cəhətdən təmiz ərazisi olan Yeni Yasamalda (metro İnşaatçılardan 5-10 deqiqəlık maşınla məsafədə,Albalı uşaq bağçaının yanı) inşa edilmiş 17-mərtəbəli yenitikili binanın 14-cü mərtəbəsində,sahəsi 94kv.m olan 2 otaqlı mənzil satışa çıxarılır. Hər bir otağın pəncərəsi olmaqla mənzil asanlıqla 3 otağa düzəldilə bilər . Mənzilin eyvanından şəhərə gözəl mənzərə açılır və baxışı dənizədir. Binanın fasadı istidən və nəmişlikdən qorunmaq üçün xüsusi materiallarla üzlənmişdir. Müasir standartlara cavab verən binanın üstünlükləri: -metroya yaxın məsafədə yerləşməsi; - 24 saat kamera nəzarəti; -kodlaşdırılmış giriş-çıxış; -mərmər bloklar; -daimi qaz,işıq və su təminatı; -təhlükəsizlik kameraları olan 2 ədəd müasir tələblərə uyğun Shindler liftləri; -yerüstü və 2-mərtəbəli yeraltı avtodayanacaq; -yanğın təhlükəsizlik sistemi; -yaxınlıqda uşaq bağçası və məktəblər; -tıcarət və xidmət obyektlərı; -ehtiyyat işıq generatoru və su anbarı. P.S.Hörmətli alıcılar,mənzilin yeləşdiyi bina ətrafdakı binalardan müqayişə edilməyəcək qədər möhtəşəmdir. Sənəd-çıxarış,kupçadır. Başqa variantlar da var. Təşəkkür edirik.\nÜnvan: Ə.Əhmədov 24.m.36


Türkiyə kəşfiyyatı bir neçə əhəmiyyətli dəlili AÇIQLAYACAQ - Qətl 72 kameradan incələndi\n11:36 “Zara”dan biabırçılıq: Paltarlarını dəyişən qadınları gizlin VİDEO-ya çəkirlər\n11:31 Məktəb direktorlarına VACİB TAPŞIRIQ\n11:22 Bu şəxslər ali məktəblərə imtahansız qəbul olunacaqlar - TƏSDİQLƏNDİ\n11:16 Bakıda FACİƏ: 17 yaşlı gənc özünü binadan atdı\nSəudiyyə ərəbistanlı jurnalist Camal Qaşıqçının Türkiyənin İstanbul şəhərində yerləşən Səudiyyə Ərəbistanının Baş Konsulluğunda qətlə yetirilməsinə dair müzakirələr davam edir.\nMuxalifet.az xəbər verir ki, qətli araşdıran Ədliyyə Nazirliyinin məlumatına görə, Qaşıqçının cəsədinin kimyəvi turşuda əridilməsinə dair əldə tutulacaq ciddi bir dəlil yoxdur.\nNazirlik cəsədin hələ də baş konsulluğun binasında olduğunun təsbitlərini əldə edib. 2 oktybarda gerçəkləşən cinayətdən sonra İstanbul Ali Məhkməsinin başlatdığı istintaq əməliyyatları çərçivəsində başda konsulluq olmaqla, şəhərin 72 ayrı nöqtəsində kamera qeydləri incələnib. Alınan nəticəyə əsasən, konsulluğa daxil olduqdan 2-3 saat sonra öldürülüb parçalara ayrıldığı bildirilən Qaşıqçının cəsədinin daşınmasında istifadə edilən çamadanlar bir daha konsulluqdan çıxarılmayıb. İstintaqı aparan şəxslər jurnalistin cəsədinin konsulluq ərazisindəki quyuya atıldığı versiyası üzərində israr edir.\nİstintaq üçün İstanbula gələn səudiyyəli baş hakim Əl Mücibin şəhərdə olduğu günlərdə İstanbul məhkəməsi tərəfindən quyunun təkrar analiz edilməsi tələbi qəbul edilməyib. Səudiyyə hakimiyyətinin Türkiyə ilə paylaşacağı bilgilərin gəlməyəcəyi təqdirində, Türkiyə kəşfiyyatının cinayətlə bağlı əlində olan bir neçə əhəmiyyətli dəlil ictimaiyyətlə paylaşılacaq.\nQeyd edək ki, Camal Qaşıqçı Səudiyyə Ərəbistanı şahzadəsi Məhəmməd İbn Salmanın ötən il vəzifəsindən sui-istifadə ittihamları ilə paytaxt Riyaddakı bir hoteldə həbsdə saxlanılan 50 şahzadənin dəstəklədiyi adam olmasına görə qətlə yetirildiyi bildirilir.\nXatırladaq ki, Səudiyyə jurnalisti Camal Qaşıqçı “Vaşinqton Post” qəzetində işləyirdi və 2017-ci ildən ABŞ-da yaşayırdı. O, oktyabrın 2-də İstanbulda Səudiyyə Ərəbistanının Baş konsulluğunun binasına girəndən sonra yoxa çıxıb. Oktyabrın 20-da Səudiyyə Ərəbistanının Baş prokurorunun yaydığı xəbərə görə, jurnalist konsulluq əməkdaşları ilə dava nəticəsində ölüb. Hadisə ilə əlaqədar 18 nəfər saxlanılıb.\nQətərin “Əl-Cəzirə” telekanalı istintaq əməliyyatları çərçivəsində Səudiyyə Ərəbistanı konsulunun evində hidroflor turşusu və xüsusi kimyəvi maddə qalıqlarının tapıldığını iddia etmişdi. Bu təsbitlərin əsasında Qaşıqçının cəsədinin tamamilə əridildiyi və yox edildiyi bildirilmişdi./Publika.az


2018-ci ildə Bank Respublika biznesin bütün seqmentləri üzrə dinamik inkişaf göstərib!\nBank Respublika 2018-ci ilin maliyyə göstəricilərinə dair hesabatını açıqlayıb.Hesabata əsasən, Bank ötən il pozitiv dinamikanı davam etdirməyə müvəffəq olmaqla əla əməliyyat və maliyyə nəticələri nümayiş etdirib.\nHesabata əsasən, bankın kapitalında 30% artım, aktivlərində 40% artım, kredit və depozit portfelindəisə 50% artım qeydə alınmışdır, qeyri-işlək kreditlərinin payı isə 2 dəfə azalaraq, 5%-dən aşağı düşmüşdür.\nNəticədə bankın xalis faiz mənfəəti 3 dəfə artaraq 25 milyon manat təşkil edib, bankın xalis əməliyyat mənfəəti isə 85% artaraq 9 milyon manatı keçib.\n“2018-ci il bank üçün çox uğurlu olub, bunu biznesin bütün sahələri üzrə əldə etdiyimiz uğurlu maliyyə nəticələri təsdiqləyir. Bu ölkə üzrə bütün müştərilərə keyfiyyətli maliyyə xidmətləri göstərməyə çalışan komandamızın gərgin əməyinin nəticəsidir. Bu il biz kredit portfelinin sağlamlaşdırılmasıüzrə işləri və bankın yeni biznes strategiyasına uyğun olaraq struktur dəyişikliklərini yekunlaşdırdıq. Bu nəticənin əldə olunmasında bizimlə əməkdaşlıq edən və öz töhfəsini verən bütün müştərilərimizə və tərəfdaşlarımıza təşəkkür edirik!Ötən il əldə etdiyimiz uğurlar bizə gələcəyə inamla baxmağa və 2019-cu il üçün daha iddialı planlar qurmağa imkan verir” – deyə “Bank Respublika”nın Müşahidə Şurasının sədri Şakir Rəhimov qeyd edib.